## „Samsung Easy Printer Manager“ naudojimas

- Šios funkcijos gali nebūti, priklausomai nuo modelio arba papildomų priedų (žr. Programinė įranga).

- Gali naudoti tik operacinių sistemų „Windows“ ir „Macintosh“ naudotojai (žr. Programinė įranga).

- Operacinėje sistemoje „Windows“ mažiausias reikalavimas programai „Samsung Easy Printer Manager“ yra „Internet Explorer 6.0“ arba naujesnė versija.

„Samsung Easy Printer Manager“ – tai programa, kurioje vienoje vietoje pateikiami „Samsung“ įrenginio nustatymai. Programoje „Samsung Easy Printer Manager“ pateikiami ne tik įrenginio nustatymai, bet ir spausdinimo aplinkų, nustatymų / veiksmų bei paleidimo funkcijos. Visos šios funkcijos leidžia patogiai naudotis „Samsung“ įrenginiu. „Samsung Easy Printer Manager“ turi dvi skirtingas naudotojo sąsajas, kurias galima pasirinkti: pagrindinę ir papildomų nustatymų. Persijungti tarp dviejų sąsajų lengva: tik spustelėkite mygtuką.

### „Samsung Easy Printer Manager“ supratimas

Jei norite atidaryti programą:

Operacinėje sistemoje „Windows“

Pasirinkite Pradėti > Programos arba Visos programos > Samsung Printers > Samsung Easy Printer Manager > Samsung Easy Printer Manager.

Operacinėje sistemoje „Macintosh“

Atverkite aplanką Applications > aplanką Samsung > Samsung Easy Printer Manager.

Programos „Samsung Easy Printer Manager“ sąsają sudaro įvairios pagrindinės sekcijos, aprašytos toliau pateiktoje lentelėje:

Momentinė ekrano kopija gali skirtis atsižvelgiant į naudojamą operacinę sistemą.

1 | Spausdintuvų sąrašas | Spausdintuvų sąraše rodomi jūsų kompiuteryje įdiegti spausdintuvai ir tinklo spausdintuvai, kurie buvo įtraukti juos radus tinkle (tik „Windows“).

2

Spausdintuvo informacija

Šioje srityje pateikiama bendroji informacija apie įrenginį. Galite peržiūrėti tokią informaciją, kaip įrenginio modelio pavadinimas, IP adresas (arba prievado pavadinimas) ir įrenginio būsena.

Galite peržiūrėti internetinį User’s Guide. Trikčių šalinimo mygtukas: Įvykus klaidai, šis mygtukas atidaro Troubleshooting Guide. Galite tiesiogiai atidaryti reikiamą naudotojo vadovo skyrių.

3

Programos informacija

Pateikiamos papildomų nustatymų, nuostatų, žinyno ir informacijos apie programą langų įjungimo nuorodos.

mygtuku įjungiama papildomų nustatymų naudotojo sąsaja (žr. Papildomų nustatymų naudotojo sąsajos apžvalga).

4

Sparčiosios nuorodos

Rodomos specifinių įrenginio funkcijų Quick links nuorodos. Įjungus papildomus nustatymus, šioje sekcijoje taip pat pateikiamos nuorodos į programas.

Jei prijungsite įrenginį prie tinklo, bus įjungta „SyncThru™ Web Service“ piktograma.

5 | Turinio sritis | Rodo informaciją apie pasirinktą įrenginį, likusį dažų ir popieriaus kiekį. Informacija skiriasi priklausomai nuo pasirinkto įrenginio. Kai kuriuose aparatuose šios funkcijos nėra.
6 | Priedų užsakymas | Spustelėkite Order mygtuką eksploatacinių medžiagų užsakymo lange. Galite užsisakyti pakaitinę dažų kasetę (-es) žiniatinklyje.

Pasirinkite meniu Help arba spustelėkite mygtuką lange ir spustelėkite bet kurią parinktį, apie kurią norite sužinoti daugiau.

### Papildomų nustatymų naudotojo sąsajos apžvalga

Papildomų nustatymų naudotojo sąsaja skirta asmeniui, kuris yra atsakingas už tinklo ir įrenginių tvarkymą.

Kai kurie meniu gali būti nerodomi ekrane, priklausomai nuo parinkčių ar modelių. Tokiu atveju tai reiškia, kad jie netaikomi jūsų aparatui.

#### Device Settings

Galite konfigūruoti įvairius aparato nustatymus, pvz., aparato sąranką, popieriaus, išdėstymo, emuliacijos, tinklo ir spausdinimo informaciją.

#### Scan to PC Settings

Šiame meniu yra nustatymai nuskaitymo į AK profiliams sukurti ir pašalinti.

- Scan Activation: Nustato ar įrenginyje nuskaitymas aktyvintas ar ne.

- Skirtukas Basic: Rodomi bendri nuskaitymo ir įrenginio nustatymai.

- Skirtukas Image: Rodomi vaizdų keitimo nustatymai.

#### Fax to PC Settings

Šiame meniu yra pasirinkto įrenginio bendrų fakso funkcijų nustatymai.

- Disable: Jei parinkties Disable nustatymas yra On, šis įrenginys nepriims gaunamų faksogramų.

- Enable Fax Receiving from Device: Aktyvina fakso funkcijas ir leidžia nustatyti daugiau parinkčių.

#### Alert Settings (tik „Windows“)

Šiame meniu pateikiami su pranešimais apie klaidas susiję nustatymai.

- Printer Alert: pateikiami įspėjimų rodymo nustatymai.

- Email Alert: pateikiami įspėjimų siuntimo el. paštu nustatymai.

- Alert History: pateikiama su įrenginiu ir dažais susijusių įspėjimų retrospektyva.

#### Job Accounting

Leidžia pateikti nurodyto užduočių apskaitos naudotojo kvotos informacijos užklausą. Šią kvotos informaciją galima sukurti ir taikyti įrenginiams naudojant užduočių apskaitos programinę įrangą, administratoriaus programą „SyncThru™“ arba „CounThru™“.