## Utilizarea funcţiilor de partajare folder

Această funcţie vă permite utilizarea memoriei aparatului ca un folder partajat. Avantajul acestei funcţii este că puteţi utiliza cu uşurinţă folderul partajat prin intermediul ferestrei computerului dvs.

- Această caracteristică poate să nu fie disponibilă, în funcţie de model sau de elementele opţionale (consultaţi Caracteristici în funcţie de model).

- Puteţi utiliza această funcţie la modelele care sunt prevăzute cu un dispozitiv de stocare în masă (consultaţi Funcţie de diversitate).

- Administratorul poate seta ID-ul şi parola pentru a restricţiona accesul utilizatorului şi, de asemenea, poate seta numărul maxim de utilizatori simultani.

### Crearea unui folder partajat

1. Deschideţi fereastra Windows Explore de la computer.

2. Introduceţi \\[adresa ip] pentru imprimantă (exemplu: \\169.254.133.42) în câmpul pentru adresă şi apăsaţi tasta Enter sau faceţi clic pe Salt.

3. Creaţi un folder nou în directorul nfsroot.

### Utilizarea folderului partajat

Puteţi utiliza folderul partajat în acelaşi mod în care utilizaţi un computer obişnuit. Creaţi, editaţi şi ştergeţi folderul sau fişierul ca pe un folder obişnuit din Windows. De asemenea, datele scanate sunt stocate în folderul partajat. Puteţi să imprimaţi direct fişierele stocate pe un folder partajat. Puteţi imprima fişiere TIFF, BMP, JPEG şi PRN.