## Spausdinimo kokybės triktys

Jei įrenginio viduje yra nešvarumų arba popierius įdėtas netinkamai, gali pablogėti spausdinimo kokybė. Žr. lentelę toliau ir išspręskite problemą.

Būsena | Siūlomi sprendimai
--- | ---

Šviesus arba išblukęs spaudinys

- Jei puslapyje matomi vertikalūs balti brūkšneliai arba nublukimas, tai reiškia, jog tiekiama per mažai dažų. Įdėkite naują dažų kasetę (žr. Dažų kasetės keitimas).

- Galbūt popierius neatitinka popieriui keliamų techninių reikalavimų, pavyzdžiui, gali būti per drėgnas arba per šiurkštus.

- Jei visas puslapis šviesus, spausdinimo raiškos nustatymas yra per mažas arba įjungtas dažų taupymo režimas. Pareguliuokite spausdinimo raišką ir išjunkite dažų taupymo režimą. Pažiūrėkite spausdintuvo tvarkyklės pagalbos ekraną.

- Išblukusių arba suteptų defektų derinys gali reikšti, kad dažų kasetę reikia išvalyti. Išvalykite įrenginio vidų (žr. Įrenginio valymas).

- LSU dalies paviršius aparato viduje gali būti užsiteršęs. Išvalykite įrenginio vidų (žr. Įrenginio valymas). Jei šie veiksmai problemos neištaiso, kreipkitės į techninės priežiūros skyriaus atstovą.

Viršutinė popieriaus dalis atspausdinta šviesiau nei likusi

Dažai gali tinkamai neprilipti prie šio tipo popieriaus.

- Pakeiskite spausdintuvo parinktį ir pamėginkite iš naujo. Eikite į Spausdinimo nuostatos, spustelėkite skirtuką Paper ir nustatykite popieriaus tipą Recycled (žr. Spausdinimo nuostatų atidarymas).

Dažų dėmelės

- Galbūt popierius neatitinka techninių reikalavimų, pavyzdžiui, gali būti per drėgnas arba per šiurkštus.

- Gali būti nešvarus perdavimo volelis. Išvalykite įrenginio vidų (žr. Įrenginio valymas).

- Popieriaus kelią reikia išvalyti. Kreipkitės į paslaugų teikimo atstovą (žr. Įrenginio valymas).

Lašeliai

Jei išblukusios dalys, paprastai apskritos, atsitiktinai pasirodo puslapyje:

- Vienas popieriaus lapas gali būti sugadintas. Pamėginkite spausdinti užduotį iš naujo.

- Popieriuje esamos drėgmės kiekis yra nevienodas arba ant popieriaus paviršiaus yra drėgnų taškų. Pabandykite naudoti kito gamintojo popierių.

- Popieriaus partija yra bloga. Dėl gamybos procesų kai kurios sritys atstumia dažus. Pamėginkite naudoti kitokios rūšies arba gamintojo popierių.

- Pakeiskite spausdintuvo parinktį ir pamėginkite iš naujo. Eikite į Spausdinimo nuostatos, spustelėkite skirtuką Paper ir nustatykite Thick tipą (žr. Spausdinimo nuostatų atidarymas).

Jei šie veiksmai problemos neištaiso, kreipkitės į techninės priežiūros skyriaus atstovą.

Balti taškai

Jei puslapyje pasirodo balti taškai:

- Popierius yra per šiurkštus arba nuo jo ant vidinių įrenginio komponentų patenka per daug nešvarumų, todėl perdavimo volelis gali būti užterštas. Išvalykite įrenginio vidų (žr. Įrenginio valymas).

- Popieriaus kelią reikia išvalyti. Išvalykite įrenginio vidų (žr. Įrenginio valymas).

Jei šie veiksmai problemos neištaiso, kreipkitės į techninės priežiūros skyriaus atstovą.

Vertikalios linijos

Jei puslapyje pasirodo juodos vertikalios juostos:

- Tikriausiai dažų kasetės paviršius (būgno dalis) įrenginio viduje buvo subraižytas. Išimkite dažų kasetę ir įdėkite naują (žr. Dažų kasetės keitimas).

Jei puslapyje pasirodo baltos vertikalios juostos:

- LSU dalies paviršius aparato viduje gali būti užsiteršęs. Išvalykite įrenginio vidų (žr. Įrenginio valymas). Jei šie veiksmai problemos neištaiso, kreipkitės į techninės priežiūros skyriaus atstovą.

Juodas arba spalvotas fonas

Jei foninio šešėlio kiekis nėra tinkamas:

- Pakeiskite į lengvesnį popierių.

- Patikrinkite aplinkos sąlygas: dėl per sauso oro arba didelio drėgmės kiekio (daugiau nei 80% RH) gali padidėti šešėlių kiekis fone.

- Išimkite seną dažų kasetę ir įdėkite naują (žr. Dažų kasetės keitimas).

- Kruopščiai paskirstykite dažus (žr. Dažų paskirstymas).

Dažų tepimas

- Išvalykite aparato vidų (žr. Įrenginio valymas).

- Patikrinkite popieriaus tipą ir kokybę.

- Išimkite dažų kasetę ir įdėkite naują (žr. Dažų kasetės keitimas).

Vertikalūs pasikartojantys defektai

Jei žymės nuolat pasirodo spausdintoje puslapio pusėje tolygiais intervalais:

- Dažų kasetė gali būti sugadinta. Jei problema neišnyksta, išimkite dažų kasetę ir įdėkite naują (žr. Dažų kasetės keitimas).

- Ant aparato dalių gali būtų užtiškę dažų. Jei defektai matomi kitoje lapo pusėje, triktis bus ištaisyta savaime išspausdinus dar kelis lapus.

- Kaitintuvo mazgas gali būti sugadintas. Kreipkitės į techninės priežiūros atstovą.

Fone išsibarstę taškeliai

Fone išsibarstę taškeliai gali atsirasti dėl dažų gabalėlių, atsitiktinai išsibarsčiusių ant išspausdinto puslapio.

- Popierius gali būti per drėgnas. Pamėginkite spausdinkite ant kitos popieriaus partijos. Neatidarykite popieriaus pakuočių, kol to nereikia, kad į popierių neįsigertų per daug drėgmės.

- Jei foninis išsimėtymas pastebimas ant voko, pakeiskite spausdinimo maketą, kad išvengtumėte spausdinimo sričių, kurios persidengia kitoje pusėje. Spausdinant ant užlankų gali kilti problemų.

  Arba lange Spausdinimo nuostatos pasirinkite Thick (žr. Spausdinimo nuostatų atidarymas).

- Jei foninis išsimėtymas padengia visą spausdinamo puslapio paviršių, sureguliuokite spausdinimo raišką programinės įrangos programoje arba lange Spausdinimo nuostatos (žr. Spausdinimo nuostatų atidarymas). Įsitikinkite, jog pasirinktas tinkamas popieriaus tipas. Pavyzdžiui: Jei pasirinktas tipas „Thicker Paper“, o iš tikrųjų naudojamas „Plain Paper“, gali būti sudarytas per didelis krūvis ir pablogėti šios kopijos spausdinimo kokybė.

- Jei naudojate naują dažų kasetę, pirmiausia iš naujo paskirstykite dažus (žr. Dažų paskirstymas).

Dažų dalelės aplink pusjuodžius simbolius arba paveikslėlius

Dažai gali tinkamai neprilipti prie šio tipo popieriaus.

- Pakeiskite spausdintuvo parinktį ir pamėginkite iš naujo. Eikite į Spausdinimo nuostatos, spustelėkite skirtuką Paper ir nustatykite popieriaus tipą Recycled (žr. Spausdinimo nuostatų atidarymas).

- Įsitikinkite, jog pasirinktas tinkamas popieriaus tipas. Pavyzdžiui: Jei pasirinktas tipas „Thicker Paper“, o iš tikrųjų naudojamas „Plain Paper“, gali būti sudarytas per didelis krūvis ir pablogėti šios kopijos spausdinimo kokybė.

Netinkamos formos simboliai

- Jei simboliai yra netinkamos formos ir gaunami tuščiaviduriai vaizdai, gali būti, kad popierius yra per glotnus. Išbandykite kitą popierių.

Kreivi puslapiai

- Patikrinkite, ar popierius įdėtas tinkamai.

- Patikrinkite popieriaus tipą ir kokybę.

- Patikrinkite, ar kreipiamosios nėra per arti ar per toli nuo popieriaus krūvos.

Užsilenkimai arba bangavimas

- Patikrinkite, ar popierius įdėtas tinkamai.

- Patikrinkite popieriaus tipą ir kokybę. Popierius gali susiraityti dėl aukštos temperatūros ir drėgmės.

- Apverskite dėkle esančią popieriaus krūvą. Taip pat pamėginkite apsukti dėkle esantį popierių 180° kampu.

Raukšlės arba sulankstymai

- Patikrinkite, ar popierius įdėtas tinkamai.

- Patikrinkite popieriaus tipą ir kokybę.

- Apverskite dėkle esančią popieriaus krūvą. Taip pat pamėginkite apsukti dėkle esantį popierių 180° kampu.

Spaudinių nugarėlės nešvarios

- Patikrinkite, ar neteka dažai. Išvalykite aparato vidų (žr. Įrenginio valymas).

Vientisa spalva arba juodi puslapiai

- Dažų kasetė gali būti įdėta netinkamai. Išimkite kasetę ir vėl ją įdėkite.

- Gali būti pažeista dažų kasetė. Išimkite dažų kasetę ir įdėkite naują (žr. Dažų kasetės keitimas).

- Įrenginį gali tekti remontuoti. Kreipkitės į techninės priežiūros atstovą.

Nepritvirtinti dažai

- Išvalykite aparato vidų (žr. Įrenginio valymas).

- Patikrinkite popieriaus tipą ir kokybę.

- Išimkite dažų kasetę ir įdėkite naują (žr. Dažų kasetės keitimas).

Jei triktis išlieka, gali būti, kad aparatą reikės remontuoti. Kreipkitės į techninės priežiūros atstovą.

Tuščiaviduriai ženklai

Simbolių dalys, kurios turi būti juodos, paliekamos tuščios:

- Gali būti, kad spausdinate netinkamoje popieriaus pusėje. Išimkite popierių ir apverskite.

- Galbūt popierius neatitinka techninių reikalavimų.

Horizontalūs dryželiai

Jei pasirodo horizontalų juodi dryželiai arba dėmės:

- Dažų kasetė gali būti įdėta netinkamai. Išimkite kasetę ir vėl ją įdėkite.

- Gali būti pažeista dažų kasetė. Išimkite dažų kasetę ir įdėkite naują (žr. Dažų kasetės keitimas).

Jei problema išlieka, įrenginį gali tekti remontuoti. Kreipkitės į techninės priežiūros atstovą.

Užsilenkimas

Jei išspausdintas popierius yra užsilenkęs arba neįtraukiamas į aparatą:

- Apverskite dėkle esančią popieriaus krūvą. Taip pat pamėginkite apsukti dėkle esantį popierių 180° kampu.

- Pakeiskite spausdintuvo popieriaus parinktį ir bandykite dar kartą. Eikite į Spausdinimo nuostatos, spustelėkite skirtuką Paper ir nustatykite Thin tipą (žr. Spausdinimo nuostatų atidarymas).

- Nežinomas paveikslėlis kartojasi keliuose lapuose

- Nepritvirtinti dažai

- Šviesus ar užterštas spaudinys

Tikriausiai įrenginį eksploatuojate 1000 m (3281 ft) ar didesniame aukštyje virš jūros lygio. Aukštis virš jūros lygio gali daryti įtaką spausdinimo kokybei, taip pat gali atsirasti laisvų dažų ar šviesus vaizdas. Pakeiskite įrenginio aukščio virš jūros lygio nustatymą (žr. Aukščio reguliavimas).