## Įdiegimas „Linux“ sistemoje

Turite atsisiųsti „Linux“ programinės įrangos pakuotes iš „Samsung“ žiniatinklio svetainės, kad įdiegtumėte spausdintuvo programinę įrangą (http://www.samsung.com/printer> susiraskite savo produktą > „Support“ arba „Downloads“).

### „Unified Linux Driver“ įdiegimas

1. Patikrinkite, ar įrenginys prijungtas prie kompiuterio ir įjungtas jo maitinimas.

2. Kai parodomas langas Administrator Login, lauke Login įveskite „root“, tuomet įveskite sistemos slaptažodį.

   Turite prisiregistruoti vyriausiojo (pagrindinio) naudotojo vardu, kad galėtumėte diegti įrenginio programinę įrangą. Jei nesate vyriausiasis naudotojas, paprašykite tai atlikti sistemos administratoriaus.

3. Iš Samsung svetainės atsisiųskite unifikuotą „Linux“ tvarkyklės paketą savo kompiuteriui.

4. Dešiniuoju pelės klavišu spustelėkite paketą Unified Linux Driver ir išskleiskite jį.

5. Du kartus spustelėkite cdroot > autorun.

6. Kai pasirodo pasisveikinimo ekranas spustelėkite Next.

7. Baigus diegimą spustelėkite Finish.

Jūsų patogumui įdiegimo programa darbalaukyje pridės piktogramą „Unified Driver Configurator“, o prie sistemos meniu – grupę „Unified Driver“. Jei iškilo sunkumų, kreipkitės į žinyno ekraną, kurį galite pasirinkti per sistemos meniu arba iškviesti iš tvarkyklės paketo „Windows“ programų, pavyzdžiui, Unified Driver Configurator arba Image Manager.

### „Smart Panel“ įdiegimas

1. Patikrinkite, ar įrenginys prijungtas prie kompiuterio ir įjungtas jo maitinimas.

2. Kai pasirodo Administrator Login langas, laukelyje Login įrašykite pagrindinį naudotoją ir įveskite sistemos slaptažodį.

   Turite prisiregistruoti vyriausiojo (pagrindinio) naudotojo vardu, kad galėtumėte diegti įrenginio programinę įrangą. Jei nesate vyriausiasis naudotojas, paprašykite tai atlikti sistemos administratoriaus.

3. Iš Samsung svetainės atsisiųskite Smart Panel paketą savo kompiuteriui.

4. Dešiniuoju pelės klavišu spustelėkite paketą „Smart Panel“ ir išskleiskite jį.

5. Du kartus spustelėkite cdroot > Linux > smartpanel > install.sh.

### „Printer Settings Utility“ diegimas

1. Patikrinkite, ar įrenginys prijungtas prie kompiuterio ir įjungtas jo maitinimas.

2. Kai parodomas langas Administrator Login, lauke Login įveskite „root“, tuomet įveskite sistemos slaptažodį.

   Turite prisiregistruoti vyriausiojo (pagrindinio) naudotojo vardu, kad galėtumėte diegti įrenginio programinę įrangą. Jei nesate vyriausiasis naudotojas, paprašykite tai atlikti sistemos administratoriaus.

3. Iš Samsung svetainės atsisiųskite unifikuotą „Printer Settings Utility“ tvarkyklės paketą savo kompiuteriui.

4. Dešiniuoju pelės klavišu spustelėkite paketą Printer Settings Utility ir išskleiskite jį.

5. Du kartus spustelėkitecdroot > Linux > psu > install.sh.