## Grunnleggende faksing

- Denne funksjonen støttes ikke for SCX-340x/SCX-340xW Series (se Oversikt over kontrollpanelet).

- Se Avansert brukerhåndbok for spesielle faksfunksjoner (se Faksfunksjon).

- Denne maskinen kan ikke brukes som faks via Internett-telefon. Kontakt din Internett-leverandør for mer informasjon.

- Vi anbefaler at du bruker vanlige analoge telefontjenester (PSTN: Offentlig svitsjet telefonnett) når du kobler telefonlinjer for å bruke faksen. Hvis du bruker andre Internett-tjenester (DSL, ISDN, VoIP), kan du forbedre kvaliteten på forbindelsen ved å bruke mikrofilteret. Mikrofilteret fjerner unødvendig støy og forbedrer kvaliteten til forbindelsen eller Internett-tjenesten. Siden DSL Micro-filteret ikke leveres med maskinen, kan du kontakte Internett-leverandøren for å bruke DSL Micro-filteret.

  1. Linjeport

  2. Micro-filter

  3. DSL-modem/telefonlinje

     (se Sett bakfra)

### Forberede faksing

Før du sender eller mottar faks, må du sette støpselet i stikkontakten (se Sett bakfra). Se Hurtiginstallasjonsguide hvis du vil ha mer informasjon om hvordan du oppretter en forbindelse. Fremgangmåten for å opprette en telefonforbindelse varierer fra land til land.

### Sende en faks

Du kan enten bruke dokumentmateren eller skannerglassplaten når du skal plassere originalene for skanning. Hvis du legger originaler både i dokumentmateren og på skannerglassplaten, leser maskinen originalene i dokumentmateren først, fordi den har høyere prioritet i forbindelse med skanning.

1. Legg et enkelt dokument med forsiden ned på glassplaten, eller legg dokumentet med forsiden opp i arkmateren (se Legge i originaler).

2. Velg (Faks) på kontrollpanelet.

3. Juster oppløsning og lysstyrke etter behov (se Justere dokumentinnstillingene).

4. Legg inn mottakerens faksnummer (se Bokstaver og tall på tastaturet).

5. Trykk på (Start) på kontrollpanelet. Maskinen begynner å skanne og sende en faks til mottakerne.

- Bruk Samsung Network PC Fax hvis du vil sende en faks direkte fra datamaskinen (se Slik sender du en faks fra datamaskinen).

- Når du vil avbryte en faksjobb, trykker du på (Stop/Clear) før maskinen starter overføringen.

- Hvis du bruker skannerglassplaten, vises det en melding når du må legge i neste side.

#### Sende en faks manuelt

Gjør følgende for å sende faks ved hjelp av (On Hook Dial) på kontrollpanelet.

Hvis maskinen er en modell med telefonrør kan du sende faks med telefonrøret (se Variety feature).

1. Legg et enkelt dokument med forsiden ned på glassplaten, eller legg dokumentet med forsiden opp i arkmateren (se Legge i originaler).

2. Velg (Faks) på kontrollpanelet.

3. Juster oppløsning og lysstyrke etter behov (se Justere dokumentinnstillingene).

4. Trykk (On Hook Dial) på kontrollpanelet, eller løft telefonrøret.

5. Oppgi mottakerens faksnummer ved å bruke talltastaturet på kontrollpanelet.

6. Trykk på (Start) på kontrollpanelet når du hører et høyfrekvenssignal fra mottakermaskinen.

#### Sende en faks til flere mottakere

Du kan bruke flersendingsfunksjonen, som lar deg sende samme faks til flere mottakere. Originaler lagres automatisk i minnet og sendes til en ekstern maskin. Etter sending fjernes originalene automatisk fra minnet.

Du kan ikke sende fakser med denne funksjonen hvis du velger Superfin som et alternativ eller hvis faksen er i farger.

1. Legg et enkelt dokument med forsiden ned på glassplaten, eller legg dokumentet med forsiden opp i arkmateren (se Legge i originaler).

2. Velg (Faks) på kontrollpanelet.

3. Juster oppløsning og lysstyrke etter behov (se Justere dokumentinnstillingene).

4. Velg (Menu) > Faksfunksjon > Send flere på kontrollpanelet.

5. Tast inn nummeret på den første mottakerfaksen og trykk OK.

   Du kan trykke inn hurtigvalgnumre eller gruppenumre med knappen (Address book).

6. Tast inn det andre faksnummeret, og trykk på OK.

   Du blir bedt om å angi et annet faksnummer som dokumentet skal sendes til.

7. Du kan legge inn flere faksnummer ved å trykke OK nårJa vises, og gjenta trinn 5 og 6.

   - Du kan legge til opptil 10 mottakere.

   - Når du har skrevet inn et gruppenummer, kan du ikke skrive inne flere.

8. Når du har angitt alle faksnumrene, velg umiddelbart Nei ved Annet nummer?, og trykk OK.

   Maskinen begynner å sende faksen til de numrene du har lagt inn, i den rekkefølgen du la dem inn.

   Flersendingsrapport skrives ut etter sending av fakser.

### Motta en faks

Maskinen er forhåndsinnstilt til faksmodus på fabrikken. Når det kommer inn en faks, besvarer maskinen anropet etter et angitt antall ringesignaler og mottar automatisk faksen.

### Justere dokumentinnstillingene

Før du sender en faks, må du endre følgende innstillinger i henhold til originalen, slik at du oppnår best mulig kvalitet.

For noen modeller kan det hende du må trykke på OK for å navigere til menyer på lavere nivå.

#### Opplosning

Standardinnstillingene for dokumenter gir gode resultater for vanlige, tekstbaserte originaler. Hvis du skal sende originaler av dårlig kvalitet eller som inneholder fotografier, kan du endre oppløsningen for å oppnå høyere kvalitet.

1. Velg (faks) > (Menu) > Faksfunksjon > Opplosning på kontrollpanelet.

2. Velg alternativet du ønsker, og trykk OK.

   - Standard: Originaler med tegn i normal størrelse.

   - Fin: Originaler som inneholder små tegn eller tynne linjer, eller originaler som er skrevet ut på en matriseskriver.

   - Superfin: Originaler som inneholder ekstremt små detaljer. Superfin-modusen aktiveres bare hvis den andre maskinen også støtter superfin oppløsning.

     - Superfin er ikke tilgjengelig for minneoverføring. Oppløsningsinnstillingen endres automatisk til Fin.

     - Hvis maskinen din er satt til oppløsningen Superfin og faksmaskinen du kommuniserer med, ikke støtter Superfin oppløsning, sender maskinen faksen med den høyeste oppløsningen som støttes av mottakermaskinen.

   - Fotofaks: Originaler som inneholder gråtoner eller fotografier.

   - Fargefaks: Originaler med farger.

     - Overføringsminne er ikke tilgjengelig i denne modusen.

     - Du kan kun sende en fargefaks hvis maskinen du kommuniserer med, støtter mottak av fargefaks og du sender faksen manuelt.

3. Trykk på (Stop/Clear) for å gå tilbake til klarmodus.

#### Morkhet

Du kan velge mørkhetsgrad for originaldokumentet.

Lysstyrkeinnstillingen brukes i gjeldende faksjobb. Slik kan du endre standardinnstillingen (se Faksmeny).

1. Velg (faks) > (Menu) > Faksfunksjon > Morkhet på kontrollpanelet.

2. Velg ønsket styrke for mørkhet.

3. Trykk på (Stop/Clear) for å gå tilbake til klarmodus.