## Terpė ir dėklas

Šiame skyriuje pateikiama informacija apie spausdinimo medijos įdėjimą į įrenginį.

- Naudojant spausdinimo mediją, kuri neatitinka šių specifikacijų, gali kilti problemų ir prireikti įrenginio remonto. Tokiam remontui „Samsung“ garantija ar techninės priežiūros sutartys negalioja.

- Patikrinkite ar su šia mašina nenaudojate rašaliniams spausdintuvams skirto nuotraukų popieriaus. Taip galima sugadinti įrenginį.

- Naudojant degią spausdinimo mediją gali kilti gaisras.

- Naudokite tik nurodytą spausdinimo mediją (žr. Spausdinimo terpės specifikacijos ).

Naudojant degią mediją arba jei spausdintuve lieka pašalinių medžiagų, įtaisas gali perkaisti ir, retais atvejais, gali kilti gaisras.

### Dėklo apžvalga

Norėdami pakeisti dydį turite sureguliuoti popieriaus kreipiamąsias.

1. Popieriaus pločio kreiptuvas

2. Dėklas

Paveikslėliai šiame vadove gali skirtis nuo jūsų įrenginio. Tai priklauso nuo funkcijų ir modelio. Patikrinkite įrenginio tipą (žr. Vaizdas iš priekio).

Jei nesureguliuosite kreiptuvo, gali užstrigti popierius arba išsikraipyti vaizdas.

### Popieriaus įdėjimas į dėklą

Paveikslėliai šiame vadove gali skirtis nuo jūsų įrenginio. Tai priklauso nuo funkcijų ir modelio. Patikrinkite įrenginio tipą (žr. Vaizdas iš priekio).

1. Atidarykite dėklą. Tada sureguliuokite dėklo dydį pagal įdėtos laikmenos dydį (žr. Dėklo apžvalga).

2. Suėmę palenkite popieriaus lapus arba papūskite į jų kraštus, kad atskirtumėte prieš juos įdėdami.

3. Popierių sudėkite norima spausdinti puse į viršų.

   - Nespauskite popieriaus kreiptuvu per stipriai, kad terpė nesideformuotų.

   - Nenaudokite popieriaus, kurio priekinis kraštas susiraitęs, nes popierius gali užstrigti arba būti suraukšlėtas.

   - Jei nesureguliuojate popieriaus kreiptuvu, popierius gali įstrigti.

4. Prispauskite popierių kreiptuvu ir pastumkite jį iki popieriaus krūvos krašto, tačiau popieriaus nesulenkdami.

5. Kai spausdinate dokumentą, nustatykite popieriaus tipą ir dydį dėkle (žr. Popieriaus dydžio ir tipo nustatymas).

   Aparato tvarkyklėje padaryti nustatymai bus taikomi pakeičiant valdymo skydelyje atliktus nustatymus.

   1. Jei spausdinti norite programoje, atidarykite programą ir paleiskite spausdinimo meniu.

   2. Atidarykite Spausdinimo nuostatos (žr. Spausdinimo nuostatų atidarymas).

   3. Paspauskite skirtuką Paper esantį Spausdinimo nuostatos ir pasirinkite atitinkamą popieriaus tipą.

      Pavyzdžiui, jei norite naudoti etiketę, nustatykite popieriui Label.

   4. Kaip popieriaus šaltinį pasirinkite Auto Select (arba Manual Feeder), tada paspauskite OK.

   5. Pradėkite spausdinti programoje.

### Dėjimas į dėklą rankomis

Į dėklą galima dėti specialaus dydžio ir tipo spausdinimo medžiagą, pavyzdžiui, atvirukus, korteles rašymui ir vokus (žr. Spausdinimo terpės specifikacijos ).

Kad popierių į dėklą tiektumėte rankiniu būdu, spustelėkite toliau:

Žr. Popieriaus įdėjimas į dėklą.

Patarimai, susiję su dėjimu į dėklą rankomis

- Jei spausdintuvo tvarkyklėje pasirinksite Paper > Source > Manual Feeder, turėsite paspausti OK kaskart, kai spausdinsite puslapį.

- Vienu kartu į dėklą įdėkite tik vieno tipo, dydžio ar svorio spausdinimo laikmeną.

- Kad popierius neįstrigtų, nedėkite jo spausdindami, kai dėkle dar yra popieriaus.

- Spausdinimo medija turi būti įdedama gerąja puse į viršų, pirmiausiai į dėklą įdedant viršutinį kampą, o tada dedama dėklo centre.

- Siekdami užtikrinti spausdinimo kokybę ir išvengti popieriaus strigimo, dėkite tik leidžiamą naudoti popierių (žr. Spausdinimo terpės specifikacijos ).

- Prieš dėdami atvirukus, vokus ir etiketes į dėklą, išlyginkite jų nelygumus.

- Jei spausdinate ant specialios medijos, būtina vykdyti įdėjimo nurodymus (žr. Spausdinimas ant specialios terpės).

### Spausdinimas ant specialios terpės

Toliau pateiktoje lentelėje nurodytos specialios laikmenos, kurias galima naudoti dėkle.

Medija taip pat rodoma lange Spausdinimo nuostatos. Jei norite pasiekti aukščiausią spausdinimo kokybę, pasirinkite tinkamą laikmenos tipą: langas Spausdinimo nuostatos > skirtukas Paper > Paper Type (žr. Spausdinimo nuostatų atidarymas).

Pavyzdžiui, jei norite spausdinti ant etikečių, nustatykite Labels parinktį Paper Type.

- Kai naudojate specialią mediją, rekomenduojame dėti po vieną lapą (žr. Spausdinimo terpės specifikacijos ).

- Paveikslėliai šiame vadove gali skirtis nuo jūsų įrenginio. Tai priklauso nuo funkcijų ir modelio. Patikrinkite įrenginio tipą (žr. Vaizdas iš priekio).

Jei norite sužinoti kiekvieno popieriaus lapo svorį, žr. Spausdinimo terpės specifikacijos .

Tipai | Dėklas [a]
--- | ---
Plain | ●
Thick | ●
Thin | ●
Bond | ●
Color | ●
CardStock | ●
Labels | ●
Envelope | ●
Preprinted | ●
Cotton | ●
Recycled | ●
Archive | ●
[a] Popieriaus, kurį galima rankomis dėti į dėklą, tipai.

(●: palaikoma, tuščia: nėra)

#### Vokas

Sėkminga spauda ant vokų priklauso nuo jų kokybės.

Jei norite spausdinti ant voko, įdėkite jį, kaip parodyta šioje iliustracijoje.

- Pasirinkdami vokus įvertinkite šiuos faktorius:

  - Svoris: turi neviršyti 90 g/m2, priešingu atveju vokai gali užstrigti.

  - Padėjimas: turi gulėti su mažesniu nei 6 mm išlinkiu ir viduje neturi būti oro.

  - Būklė: turi būti nesusiraitę, įplėšti ar pažeisti.

  - Temperatūra: turi būti atsparūs veikiančiame įrenginyje susidarančiam karščiui ir spaudimui.

- Naudokite tik nepriekaištingos formos vokus su tiksliais sulenkimais.

- Nenaudokite vokų su pašto ženklais.

- Nenaudokite vokų su užsegimais, užšovais, langais, padengtų pamušalu, savaime prilimpančiais atspaudais ar kitomis sintetinėmis medžiagomis.

- Nenaudokite pažeistų arba prastai pagamintų vokų.

- Įsitikinkite, kad užlankas abiejuose voko galuose eina iki voko kampo.

  1. Priimtina

  2. Nepriimtina

- Vokuose su nulupama lipnia juostele arba daugiau nei vienu atlanku turi būti naudojami klijai, kurie 0,1 sekundės galėtų atlaikyti aparato kaitinimo temperatūrą (apie 170 °C (338 °F)). Dėl papildomų atlankų ir juostelių vokai gali susisukti, susilankstyti arba įstrigti ir net sugadinti terminį įtaisą.

- Geriausiai spausdinimo kokybei užtikrinti paraštes nustatykite ne arčiau nei 15 mm nuo voko kampų.

- Venkite spausdinti per sritį, kurioje susikerta voko siūlės.

#### etiketės

Kad nesugestų įrenginys, naudokite tik lazeriniams spausdintuvams skirtas etiketes.

- Pasirinkdami etiketes įvertinkite šiuos faktorius:

  - Klijai: Turi būti atsparūs įrenginio kaitinimo temperatūrai apie 170°C (338°F).

  - Išdėstymas: naudokite etiketes, kurių pagrindas nėra pažeistas. Etiketės gali atsilupti nuo lakštų, kuriuose tarp etikečių yra tarpai, ir stipriai įstrigti.

  - Užsilenkimas: turi gulėti su mažesniu nei 13 mm išlinkiu bet kuria kryptimi.

  - Būklė: nenaudokite etikečių su raukšlėmis, pūslelėmis ar kitais išsiskyrimo požymiais.

- Patikrinkite, ar tarp etikečių nėra atviros lipniosios medžiagos. Dėl neuždengtų lipnių sričių spausdinimo metu etiketės gali nusilupti ir dėl to gali įstrigti popierius. Atvira lipnioji medžiaga taip pat gali sugadinti aparato sudėtines dalis.

- Spausdindami nenaudokite aparate lapo su etiketėmis daugiau kaip vieną kartą. Lipnus pagrindas yra skirtas praeiti pro aparatą tik vieną kartą.

- Nenaudokite etikečių, kurios yra atsiskyrusios nuo pagrindo arba susiraukšlėjusios, su pūslelėmis arba kitaip pažeistos.

#### Atvirukų žaliava/pritaikomo dydžio popierius

- Programoje nustatykite ne mažesnes kaip 6,4 mm paraštes nuo medžiagos kraštų.

#### Jau spausdintas popierius

Kai dedate jau spausdintą popierių, spausdinta pusė turi būti nukreipta į viršų, neužriestu kraštu į priekį. Jei iškils popieriaus tiekimo problemų, apverskite popierių. Atminkite, kad spausdinimo kokybė negarantuojama.

- Turi būti išspausdintas naudojant karščiui atsparų rašalą, kuris neištirps, neišgaruos ir neskleis kenksmingų medžiagų, kai 0,1 sek. bus veikiamas įrenginio kaitinimo temperatūros (apie 170 °C (338 °F)).

- Jau spausdinto popieriaus rašalas turi būti nedegus ir nedaryti neigiamo poveikio aparato voleliams.

- Prieš įdėdami jau atspausdintą popierių, patikrinkite, ar rašalas ant popieriaus išdžiuvęs. Kai vyksta kaitinimo procesas, drėgnas rašalas gali atsiskirti nuo jau spausdinto popieriaus ir pabloginti spausdinimo kokybę.

### Popieriaus dydžio ir tipo nustatymas

Įdėję popieriaus į dėklą, valdymo skydelio mygtukais nustatykite popieriaus dydį ir tipą.

Jeigu jūsų įrenginio valdymo skydelyje yra mygtukai +/- (žr. Valdymo skydelio apžvalga):

Įrenginio nuostatas galite nustatyti per Device Settings programoje „Samsung Easy Printer Manager“ arba skyriuje Machine iš programos „Printer Settings Utility“.

- Operacinių sistemų „Windows“ ir „Macintosh“ naudotojai žr. Device Settings.

- Operacinės sistemos „Linux“ naudotojai žr. „Smart Panel“ naudojimas.

Kai kuriuose modeliuose norint pereiti į žemesnio lygmens meniu gali reikėti paspausti mygtuką OK.

1. Valdymo skydelyje pasirinkite mygtuką (Menu).

2. Paspauskite System Setup > Paper Setup > Paper Size arba Paper Type.

3. Pasirinkite dėklą ir norimą parinktį.

4. Paspauskite OK, kad išsaugotumėte pasirinkimą.

5. Paspauskite (Stop/Clear), kad grįžtumėte į parengto naudoti režimą.

- Įrenginio tvarkykle parinkti nustatymai bus taikomi pakeičiant valdymo skydelyje parinktus nustatymus.

  1. Jei norite spausdinti naudodami programą, atidarykite programą ir paleiskite spausdinimo meniu.

  2. Atidarykite Spausdinimo nuostatos (žr. Spausdinimo nuostatų atidarymas).

  3. Paspauskite skirtuką Paper ir pasirinkite tinkamą popierių.

- Jei norite naudoti specialaus dydžio popierių, pvz., popierių sąskaitoms, pasirinkite skirtuką Paper > Size > Edit... ir nustatykite Custom Paper Size Settings iš Spausdinimo nuostatos (žr. Spausdinimo nuostatų atidarymas).

### Išvesties atramos naudojimas

Jei vienu metu spausdinate daug lapų, išvesties atramos paviršius gali įkaisti. Nelieskite šio paviršiaus ir neleiskite prie jo prisiartinti vaikams.

Išspausdinti lapai kaupiasi krūvoje išvesties atramoje, kuri padeda išlygiuoti išspausdintus lapus. Pagal numatytuosius nustatymus spausdintuvas spaudinius siunčia į išvesties dėklą.

Paveikslėliai šiame vadove gali skirtis nuo jūsų įrenginio. Tai priklauso nuo funkcijų ir modelio. Patikrinkite įrenginio tipą (žr. Vaizdas iš priekio).

### Originalų paruošimas

- Negalima dėti popieriaus, mažesnio nei 142 x 148 mm (5,6 x 5,8 in) ar didesnio nei 216 x 356 mm (8,5 x 14 in).

- Nemėginkite dėti nurodyto tipo popieriaus, kad jis neįstrigtų, nebūtų prasta spausdinimo kokybė ir nesugestų įrenginys.

  - Kalkės arba popieriaus su kalkės pagrindu

  - Ritininio popieriaus

  - Plono lygaus ar plono popieriaus

  - Suraukšlėto ar suglamžyto popieriaus

  - Sulankstyto ar banguoto popieriaus

  - Įplyšusio popieriaus

- Prieš įdėdami nuimkite segtukus ir popieriaus sąvaržėles.

- Prieš įdėdami patikrinkite, ar klijai, rašalas ar koregavimo skystis visiškai išdžiuvo ant popieriaus.

- Nedėkite originalų, kuriuos sudaro skirtingo dydžio ar svorio popierius.

- Nedėkite bukletų, brošiūrų, skaidrių ar neįprastų charakteristikų dokumentų.

### Originalų uždėjimas

Jūs galite naudoti skenerio stiklą arba dokumentų tiektuvą, kad įdėtumėte originalą kopijuoti, skenuoti ar siųsti faksograma.

Paveikslėliai šiame vadove gali skirtis nuo jūsų įrenginio. Tai priklauso nuo funkcijų ir modelio. Patikrinkite įrenginio tipą (žr. Vaizdas iš priekio).

#### Ant skaitytuvo stiklo

Naudodami skaitytuvo stiklą galite kopijuoti arba nuskaityti originalus. Galite gauti geriausią nuskaitymo kokybę, ypač spalvotiems arba pilkų atspalvių vaizdams. Patikrinkite, ar dokumentų tiektuve nėra originalių dokumentų. Jei dokumentų tiektuve bus aptiktas originalas, įrenginys prioritetą suteiks jam, o ne originalui ant skenerio stiklo.

1. Pakelkite ir atidarykite skaitytuvo dangtį.

2. Padėkite originalą, nukreipę kopijuojamą pusę žemyn į skaitytuvo stiklą. Sulygiuokite su registracijos kreiptuvu viršutiniame kairiajame stiklo kampe.

3. Uždarykite skaitytuvo dangtį.

- Jei kopijuodami paliksite skaitytuvo dangtį atidarytą, tai gali paveikti kopijavimo kokybę ir dažų sąnaudas.

- Dėl dulkių ant skenerio stiklo spaudinyje gali atsirasti juodų taškų. Pasirūpinkite, kad stiklas visada būtų švarus (žr. Įrenginio valymas).

- Jei kopijuojate knygos arba žurnalo puslapį, pakelkite skaitytuvo dangtį, kol jo lankstus užfiksuos stabdiklis, po to dangtį uždarykite. Jei knyga arba žurnalas yra storesni kaip 30 mm, pradėkite kopijuoti pakėlę skaitytuvo dangtį.

- Saugokitės, kad nesudaužytumėte skaitytuvo stiklo. Galite susižeisti.

- Nedėkite rankų ant stiklo uždarydami skaitytuvo dangtį. Skaitytuvo dangtis gali nukristi ant rankų ir sužeisti.

- Nežiūrėkite į iš skaitytuvo vidaus kopijuojant arba nuskaitant sklindančią šviesą. Ji gali pažeisti akis.

#### Dokumentų tiektuve

Naudodami dokumentų tiektuvą, vienam darbui atlikti galite įdėti iki 40 popieriaus lapų (80 g/m2, 20 lb obligacijų popierius).

1. Atidarykite dokumentų tiektuvo kreiptuvo dangtelį.

2. Suėmę palenkite popieriaus lapus arba papūskite į jų kraštus, kad atskirtumėte juos prieš įdėdami originalus.

3. Originalą į dokumentų tiektuvą įdėkite priekine puse į viršų. Patikrinkite, ar originalų krūvos apačia atitinka popieriaus dydį, pažymėtą dokumentų įvesties dėkle.

4. Sureguliuokite dokumentų tiektuvo pločio kreipiamąsias pagal popieriaus dydį.

Dėl dulkių ant dokumentų tiektuvo stiklo spaudinyje gali atsirasti juodų linijų. Pasirūpinkite, kad stiklas visada būtų švarus (žr. Įrenginio valymas).