## Faksogramų siuntimo pagrindai

- Ši funkcija nepalaikoma SCX-340x/SCX-340xW Series (žr. Valdymo skydelio apžvalga).

- Apie specialiąsias faksogramų siuntimo funkcijas skaitykite Papildomos informacijos vadovas (žr. Fakso funkcija).

- Jūs negalėsite naudoti šio įrenginio kaip fakso aparato su internetiniu telefonu. Dėl išsamesnės informacijos kreipkitės į interneto paslaugų teikėją.

- Rekomenduojame naudoti įprastas analogines telefono paslaugas (PSTN: viešasis perjungiamasis telefono tinklas), kai prijungiate telefono linijas fakso aparatui naudoti. Jei naudojatės kitomis interneto paslaugomis (DSL, ISDN, VolP), ryšio kokybę galite pagerinti naudodami mikrofiltrą. Mikrofiltras pašalina nereikalingus triukšmo signalus ir pagerina ryšio arba interneto kokybę. Kadangi DSL mikrofiltras nėra pridedamas prie įrenginio, dėl mikrofiltro naudojimo kreipkitės į interneto paslaugų teikėją.

  1. Linijos prievadas

  2. Mikrofiltras

  3. DSL modemas / telefono linija

     (žr. Vaizdas iš galo).

### Paruošimas siųsti faksogramą

Prieš siunčiant arba priimant faksogramą, reikia prijungti komplekte esantį linijos laidą prie telefono sieninio lizdo (žr. Vaizdas iš galo). Žr. Trumpoji įrengimo instrukcija apie ryšio užmezgimą. Telefono ryšio užmezgimo būdas skiriasi priklausomai nuo šalies.

### Faksogramos siuntimas

Dokumentams padėti galite naudoti dokumentų tiektuvą arba skenerio stiklą. Jei originalai padedami ir ant dokumentų tiektuvo, ir skenerio stiklo, pirmiausiai įrenginys nuskaitys tuos dokumentų tiektuve esančius originalus, kuriems suteikiamas didesnis skenavimo prioritetas.

1. Padėkite vieną dokumentą ant dokumentų stiklo gerąja puse žemyn arba padėkite dokumentus į dokumentų tiektuvą gerąja puse aukštyn (žr. Originalų uždėjimas).

2. Paspauskite (faksas) valdymo skydelyje.

3. Sureguliuokite raišką ir tamsumą, kad faksograma atitiktų jūsų poreikius (žr. Dokumento nustatymų reguliavimas).

4. Įveskite adresato fakso numerį (žr. Raidžių ir skaičių klaviatūra).

5. Paspauskite (Start) valdymo skydelyje. Įrenginys pradės skenuoti ir nusiųs faksogramą į paskirties vietas.

- Jei faksogramą norite siųsti tiesiai iš kompiuterio, naudokite Samsung Network PC Fax (žr. Faksogramos siuntimas iš kompiuterio).

- Jei norite atšaukti faksogramą, paspauskite (Stop/Clear) prieš įrenginiui pradedant siuntimą.

- Jei naudojote skenerio stiklą, įrenginys parodys pranešimą, kuriuo nurodoma padėti kitą lapą.

#### Rankinis faksogramos siuntimas

Kad faksogramą išsiųstumėte naudodamiesi valdymo skydelyje esančiu (On Hook Dial), atlikite šiuos veiksmus.

Jei jūsų aparatas yra su telefono rageliu, faksogramą galite išsiųsti naudodami telefono ragelį (žr. Įvairios savybės).

1. Padėkite vieną dokumentą ant dokumentų stiklo gerąja puse žemyn arba padėkite dokumentus į dokumentų tiektuvą gerąja puse aukštyn (žr. Originalų uždėjimas).

2. Paspauskite (faksas) valdymo skydelyje.

3. Sureguliuokite raišką ir tamsumą, kad faksograma atitiktų jūsų poreikius (žr. Dokumento nustatymų reguliavimas).

4. Valdymo skydelyje paspauskite (On Hook Dial) arba pakelkite ragelį.

5. Naudodamiesi valdymo skydelio skaičių klaviatūra, įveskite fakso numerį.

6. Valdymo skydelyje paspauskite (Start), kai išgirsite rėžiantį fakso signalą iš nuotolinio fakso įrenginio.

#### Faksogramos siuntimas į kelias paskirties vietas

Galima naudoti siuntimo keliems adresatams funkciją, kuri suteikia galimybę faksogramą siųsti keliems adresatams. Originalai atmintyje išsaugomi automatiškai ir siunčiami į nuotolinę stotelę. Nusiuntus originalai automatiškai ištrinami iš atminties.

Negalėsite su šia funkcija siųsti faksogramų, jeigu pasirinkote itin gerą kokybę arba jeigu faksograma spalvota.

1. Padėkite vieną dokumentą ant dokumentų stiklo gerąja puse žemyn arba padėkite dokumentus į dokumentų tiektuvą gerąja puse aukštyn (žr. Originalų uždėjimas).

2. Paspauskite (faksas) valdymo skydelyje.

3. Sureguliuokite raišką ir tamsumą, kad faksograma atitiktų jūsų poreikius (žr. Dokumento nustatymų reguliavimas).

4. Valdymo skydelyje paspauskite mygtuką (Menu) > Fax Feature > Multi Send.

5. Įveskite pirmo faksogramą gaunančio įrenginio numerį ir paspauskite OK.

   Galite paspausti sparčiojo rinkimo numerius arba pasirinkti grupės rinkimo numerį naudodami mygtuką (Address book).

6. Įveskite antrojo fakso numerį ir paspauskite OK.

   Ekrane paprašys įvesti kitą fakso numerį dokumentui siųsti.

7. Norėdami įvesti daugiau fakso numerių, paspauskite OK, kai pasirodo Yes, ir kartokite 5 ir 6 veiksmus.

   - Galite įvesti iki 10 adresatų.

   - Įvedus grupės rinkimo numerį, kitos grupės rinkimo numerio įvesti negalėsite.

8. Įvedę fakso numerius, paspauskite rodyklę į kairę / į dešinę, pasirinkite No prie raginimo Another No.? ir paspauskite OK.

   Įrenginys pradės siųsti faksogramas įvestais numeriais pagal numerių įvedimo tvarką.

   Išsiuntus faksogramas išspausdinama kelių siuntimų ataskaita.

### Faksogramos priėmimas

Gamykloje jūsų įrenginiui iš anksto nustatytas faksogramų režimas. Kai gaunate faksogramą, įrenginys atsiliepia į skambutį pagal nurodytą skambėjimo signalo skaičių ir automatiškai priima faksogramą.

### Dokumento nustatymų reguliavimas

Prieš siųsdami faksogramą, pakeiskite šiuos nustatymus pagal originalo būseną, kad būtų užtikrinta geriausia kokybė.

Kai kuriuose modeliuose norint pereiti į žemesnio lygmens meniu gali reikėti paspausti mygtuką OK.

#### Resolution

Numatytieji dokumento nustatymai užtikrina gerus rezultatus, kai naudojamas įprasto teksto originalas. Tačiau, jei siunčiate prastos kokybės originalą arba originale yra nuotraukų, galite sureguliuoti raišką geresnei faksogramos kokybei.

1. Valdymo skydelyje paspauskite mygtuką (faksas) > (Menu) > Fax Feature > Resolution.

2. Pasirinkite norimą parinktį ir paspauskite OK.

   - Standard: originalas su įprasto dydžio ženklais.

   - Fine: originalas su mažais ženklais arba plonomis linijomis, arba originalas, atspausdintas taškinės matricos spausdintuvu.

   - Super Fine: originalas su ypač tiksliomis detalėmis. Super Fine režimas įjungiamas, jei įrenginys, su kuriuo užmezgate ryšį, taip pat palaiko „Super Fine“ raišką.

     - Su siuntimu į atmintį Super Fine režimas neveikia. Raiškos nustatymas automatiškai pakeičiamas į Fine.

     - Kai jūsų įrenginiui nustatyta Super Fine raiška, o įrenginys, su kuriuo užmezgate ryšį, nepalaiko Super Fine raiškos, įrenginys faksogramą siųs naudodamas didžiausios raiškos režimą, palaikomą kito fakso įrenginio.

   - Photo Fax: originalai su pilkais šešėliais arba nuotraukos.

   - Color Fax: Spalvotas originalas.

     - Atminties persiuntimas šiame režime negalimas.

     - Spalvotą faksogramą siųsti galite tik tuo atveju, jei įrenginys, su kuriuo užmezgate ryšį, palaiko spalvotos faksogramos priėmimą ir faksogramą siunčiate rankiniu būdu.

3. Paspauskite (Stop/Clear), kad grįžtumėte į parengto naudoti režimą.

#### Darkness

Jūs galite pasirinkti originalo dokumento tamsumo laipsnį.

Tamsumo nustatymas taikomas dabartiniam fakso darbui. Jei norite pakeisti numatytąjį nustatymą, žr. Fakso meniu.

1. Valdymo skydelyje paspauskite mygtuką (faksas) > (Menu) > Fax Feature > Darkness.

2. Pasirinkite norimą tamsumo lygį.

3. Paspauskite (Stop/Clear), kad grįžtumėte į parengto naudoti režimą.