## Stocarea cartuşului de toner

Cartuşele de toner conţin componente care sunt sensibile la lumină, temperatură şi umiditate. Samsung sugerează utilizatorilor să respecte aceste recomandări pentru a obţine performanţa optimă, cea mai bună calitate şi cea mai lungă durată de viaţă de la noul cartuş de toner Samsung.

Depozitaţi acest cartuş în acelaşi mediu în care veţi utiliza imprimanta. Depozitarea trebuie să se facă în condiţii de temperatură şi umiditate controlate. Cartuşul de toner trebuie să rămână în ambalajul său original, nedeschis, până la instalare – dacă ambalajul original nu este disponibil, acoperiţi orificiul superior al cartuşului cu hârtie şi depozitaţi-l într-un dulap întunecos.

Deschiderea ambalajului cartuşului înaintea utilizării scurtează dramatic durata de depozitare şi de serviciu a acestuia. Nu stocaţi pe podea. În cazul în care cartuşul de toner este scos din imprimantă, depozitaţi-l întotdeauna respectând instrucţiunile de mai jos:

- Depozitaţi cartuşul în interiorul pungii de protecţie din ambalajul original.

- Depozitaţi pe orizontală (nu pe verticală, pe capătul acestuia) cu aceeaşi faţă orientată în sus, ca şi cum ar fi instalat în echipament.

- Nu stocaţi consumabile în niciuna dintre situaţiile de mai jos:

  - Temperaturi mai mari de 40°C (104°F).

  - Interval de umiditate mai mică de 20% sau mai mare de 80%.

  - într-un mediu cu schimbări extreme de temperatură şi umiditate.

  - în lumina directă a soarelui sau lumina camerei.

  - în locuri cu praf.

  - într-un autovehicul pentru o perioadă lungă de timp.

  - în medii unde există gaze corozive.

  - în mediu cu aer sărat.

### Instrucţiuni de manipulare

- Nu atingeţi suprafaţa fotoconductivă a tamburului din cartuş.

- Nu expuneţi cartuşul la vibraţii sau şocuri inutile.

- Nu rotiţi niciodată manual tamburul, în special în sens opus; aceasta poate cauza deteriorări interne şi scurgeri de toner.

### Utilizarea cartuşului de toner

Samsung Electronics nu recomandă şi nici nu aprobă utilizarea în imprimanta dumneavoastră a cartuşelor care nu sunt marca Samsung, inclusiv cartuşele de toner universale, marca magazinului, reumplute sau recondiţionate.

Garanţia imprimantei Samsung nu acoperă deteriorarea aparatului produsă de utilizarea cartuşelor de toner reumplute, recondiţionate sau care nu sunt marca Samsung.

### Durata estimată de viaţă a cartuşului

Durata estimată de viaţă a cartuşului (durata de productivitate a cartuşului de toner) depinde de cantitatea de toner necesară pentru lucrările de imprimare. Eficienţa efectivă de imprimări poate varia în funcţie de densitatea de imprimare a paginilor pe care le imprimaţi, mediul de funcţionare, procentul suprafeţei cu imagini, intervalul de imprimare, tipul de suport şi/sau formatul suportului. De exemplu, dacă imprimaţi multe imagini, consumul de toner este mai mare şi este posibil să trebuiască să înlocuiţi cartuşul mai des.