## Dažų kasetės laikymas

Dažų kasetėse yra dalių, kurios jautriai reaguoja į šviesą, temperatūrą ir drėgmę. „Samsung“ pataria naudotojams laikytis šių rekomendacijų, kad būtų užtikrintas optimalus naujos „Samsung“ dažų kasetės veikimas, aukščiausia kokybė ir ilgiausia naudojimo trukmė.

Laikykite kasetę toje pat aplinkoje, kurioje bus naudojamas spausdintuvas. Ji turi atitikti reguliuojamas temperatūros ir drėgmės sąlygas. Dažų kasetė turi likti savo originalioje ir neatidarytoje pakuotėje, kol ją prireiks įdėti – jei originalios pakuotės nėra, viršutinę kasetės angą uždenkite popieriumi ir laikykite tamsioje vietoje.

Jei pakuotė bus atidaryta gerokai anksčiau, dėl to sutrumpės kasetės naudojimo trukmė. Nelaikykite ant grindų. Jei dažų kasetė išimta iš spausdintuvo, laikykitės žemiau pateikiamų tinkamo dažų kasetės saugojimo instrukcijų.

- Laikykite kasetę apsauginiame originalios pakuotės maišelyje.

- Horizontalioje padėtyje (o ne vertikaliai), ta pačia puse į viršų, lyg būtų įdėta į spausdintuvą.

- Nelaikykite eksploatacinių medžiagų, esant bet kuriai iš paminėtų sąlygų:

  - aukštesnėje kaip 40 °C temperatūroje;

  - Kai drėgnis mažesnis nei 20 % arba didesnis nei 80 %.

  - aplinkoje, kurioje stipriai keičiasi drėgmė arba temperatūra;

  - tiesioginiuose saulės spinduliuose arba kambario apšvietime;

  - dulkėtose vietose;

  - ilgą laiką automobilyje;

  - aplinkoje, kurioje yra ėsdinančiųjų dujų;

  - aplinkoje, kurioje yra druskingas oras.

### Naudojimo instrukcijos

- Nelieskite fotolaidaus būgno paviršiaus kasetėje.

- Saugokite kasetę nuo nereikalingos vibracijos ar smūgių.

- Niekada rankiniu būdu nesukite būgno, ypač priešinga kryptimi; dėl to gali įvykti vidiniai pažeidimai ir išsilieti dažai.

### Dažų kasetės naudojimas

„Samsung Electronics“ nerekomenduoja ir nepatvirtina neoriginalių ne „Samsung“ prekės ženklo dažų kasečių naudojimo spausdintuve, įskaitant bendrąsias, parduotuvės prekės ženklo, užpildytas arba rekonstruotas dažų kasetes.

„Samsung“ spausdintuvo garantija netaikoma atsiradus įrenginio pažeidimams dėl pakartotinai užpildytų, perdirbtų ar ne „Samsung“ gamintų dažų kasečių naudojimo.

### Apytikris kasetės tinkamumo naudoti laikas

Apytikris kasetės tinkamumo naudoti laikas (dažų kasetės išeiga) priklauso nuo dažų kiekio, reikalingo spausdinimo užduotims. Tikroji spaudinių išeiga gali skirtis atsižvelgiant į spausdinti naudojamų lapų tankį, eksploatavimo aplinką, paveikslėlių ploto procentinę dalį, spausdinimo intervalą, medijos tipą ir (arba) dydį. Pavyzdžiui, jei spausdinsite daug paveikslėlių, dažų sąnaudos bus didesnės ir keisti kasetę turėsite dažniau.