## Medier og skuffer

Dette kapitlet inneholder informasjon om hvordan du legger utskriftsmateriale inn i maskinen.

- Bruk av utskriftsmedier som ikke imøtekommer disse spesifikasjonene kan føre til problemer eller reparasjoner. Slike reparasjoner dekkes ikke av Samsungs garanti eller serviceavtaler.

- Se til at fotopapir for blekkskrivere ikke brukes i denne maskinen. Det kan skade maskinen.

- Bruk av ildsfarlige utskriftsmedia kan føre til brann.

- Bruk bare anbefalte utskriftsmedier (se Spesifikasjoner for utskriftsmedier ).

Bruk av ildsfarlige medier eller fremmedlegemer avglemt inne i skriveren kan føre til overoppheting av enheten, og i sjeldne tilfeller føre til brann.

### Oversikt over skuffene

Hvis du vil endre størrelsen, må du justere papirførerne.

1. Breddefører

2. Skuff

Illustrasjonene i brukerhåndboken kan være forskjellige fra din maskin, avhengig av tilleggsutstyr eller modell. Sjekk maskintype (se Sett forfra).

Hvis du ikke justerer papirbreddeføreren, kan papirregistrering, skjeve bilder, eller papirstopp.

### Legg papir i papirskuffen

Illustrasjonene i brukerhåndboken kan være forskjellige fra din maskin, avhengig av tilleggsutstyr eller modell. Sjekk maskintype (se Sett forfra).

1. Åpne skuffen. Juster deretter skuffstørrelsen til mediestørrelsen som du legger i (Se Oversikt over skuffene).

2. Bøy eller luft kanten av papirbunken for å skille sidene fra hverandre før du legger dem i skuffen.

3. Legg i papiret med utskriftssiden opp.

   - Ikke skyv breddeføreren så langt at utskriftsmediet bøyes.

   - Bruk ikke et ark med krumming på kanten som går først inn i maskinen. Det kan føre til papirstopp eller at papiret krølles.

   - Hvis du ikke justerer breddeføreren, kan det oppstå papirstopp.

4. Skyv breddeføringen og skyv den mot kanten av papirbunken uten at den bøyes.

5. Når du skal skrive ut et dokument, angir du papirkilde og -type for skuffen (se Angi papirstørrelse og papirtype).

   Innstillinger som angis via maskindriveren overstyrer innstillingene på kontrollpanelet.

   1. For å skrive ut fra et program, må du åpne programmet og gå til utskriftsmenyen.

   2. Åpne Utskriftsinnstillinger (se Åpne utskriftsinnstillinger).

   3. Klikk på kategorien Papir i Utskriftsinnstillinger og velg hensiktsmessig papirtype.

      Eksempel: Hvis du vil skrive ut på etiketter, velger du Etiketter.

   4. Velg Automatisk valg (eller Manuell mating) i papirkilde og trykk deretter OK.

   5. Start utskrift fra programmet.

### Manuell mating i skuffen

Maskinen støtter utskriftsmaterialer i spesialformater og -typer, som kort og konvolutter (se Spesifikasjoner for utskriftsmedier ).

Klikk nedenfor for manuell mating:

Se Legg papir i papirskuffen.

Tips om manuell mating i skuffen

- Hvis du velger Papir > Kilde > Manuell mating fra skriverdriveren, må du trykke OK hver gang du skriver ut et ark.

- Legg i bare én type, størrelse og vekt av utskriftsmedia om gangen i den skuffen.

- For å unngå papirstopp må du ikke legge i papir under utskrift mens det fortsatt er papir i skuffen.

- Utskriftsmedier skal legges midt i den manuelle skuffen med forsiden opp, og med den øvre kanten først.

- Legg i kun tilgjengelig papir for å sikre utskriftskvalitet og hindre papirstopp (se Spesifikasjoner for utskriftsmedier ).

- Glatt ut krøllete postkort, konvolutter og etiketter før du legger dem i skuffen.

- Når du skriver ut spesielle medier, må du følge retningslinjene for hvordan du legger dem i (se Utskrift på spesialpapir).

### Utskrift på spesialpapir

Tabellen under viser spesialpapiret som er tilgjengelig for hver skuff.

Medietypene vises også i Utskriftsinnstillinger. Best utskriftskvalitet fås ved å velge hensiktsmessig mediastørrelse fra skjermbildet Utskriftsinnstillinger > Papir > Papirtype (se Åpne utskriftsinnstillinger).

Velg Etiketter for Papirtype hvis du for eksempel vil skrive ut etiketter.

- Når du bruker spesialpapir, anbefaler vi at du mater inn ett ark om gangen (se Spesifikasjoner for utskriftsmedier ).

- Illustrasjonene i brukerhåndboken kan være forskjellige fra din maskin, avhengig av tilleggsutstyr eller modell. Sjekk maskintype (se Sett forfra).

Se Spesifikasjoner for utskriftsmedier for vekt og størrelser på papir.

Typer | Skuff [a]
--- | ---
Vanlig | ●
Tykt papir | ●
Tynt papir | ●
Fint papir | ●
Farge | ●
Kartong | ●
Etiketter | ●
Konvolutt | ●
Forhåndstrykt | ●
Bomullspapir | ●
Resirkulert | ●
Arkivpapir | ●
[a] Papirtyper tilgjengelig manuell mating i skuff.

(●: inkludert, tomt: ikke tilgjengelig)

#### Konvolutt

Kvaliteten på konvoluttene må være god for at utskriften skal bli vellykket.

Plasser konvolutten som vist i følgende figur for utskrift på konvolutt.

- Ta hensyn til følgende når du velger konvolutter:

  - Vekt: bør ikke overskride 90 g/m2 hvis ikke, kan det oppstå papirstopp.

  - Utførelse: bør ligge flatt med mindre enn 6 mm krumming og bør ikke inneholde luft.

  - Tilstand: må ikke ha skrukker, hakk eller andre skader.

  - Temperatur: bør tåle varmen og trykket fra maskinen under utskriften.

- Bruk bare riktig utformede konvolutter med skarpe, godt falsede bretter.

- Ikke bruk pregede konvolutter.

- Ikke bruk konvolutter med klips- eller snapplukking, vindu, belagt fôr, selvklebende lukking eller andre syntetiske materialer.

- Ikke bruk skadede konvolutter eller konvolutter av dårlig kvalitet.

- Pass på at sømmen på begge sider av konvolutten går helt ut til hjørnet av konvolutten.

  1. Akseptabelt

  2. Uakseptabelt

- Konvolutter med limstriper eller flere klaffer som brettes over hverandre, må ha lim som tåler maskinens fikseringstemperatur (ca. 170 ºC) i 0,1 sekunder. Ekstra klaffer og remser kan føre til skrukker, bretter og papirstopp som kan skade fikseringsenheten.

- For at utskriftskvaliteten skal bli best mulig, bør avstanden mellom margene og konvoluttkantene ikke være under 15 mm.

- Unngå å skrive ut på området der konvoluttsømmene møtes.

#### Etiketter

For å unngå skade på skriveren bør du bare bruke etiketter som er utviklet for laserskrivere.

- Ta hensyn til følgende når du velger etiketter:

  - Lim: Må være stabilt ved maskinens fikseringstemperatur, ca 170 ºC.

  - Oppsett: Bruk bare etiketter uten synlige områder med underlagspapir. Hvis det er mellomrom mellom etikettene, kan de løsne fra arket. Dette kan føre til alvorlig papirstopp.

  - Krumming: Må ligge flatt med ikke mer enn 13 mm krumming i noen retning.

  - Tilstand: ikke bruk etiketter med skrukker, bobler eller andre tegn som tyder på at de er i ferd med å løsne.

- Kontroller at limflatene mellom etikettene ikke er synlige. Slike områder kan føre til at etiketter løsner under utskrift, noe som kan forårsake papirstopp. Synlig lim kan også føre til skader på maskinens komponenter.

- Ikke send et etikettlark gjennom maskinen mer enn én gang. Limet på baksiden av etikettene er kun beregnet for én kjøring gjennom maskinen.

- Ikke bruk etiketter som har løsnet fra underlagsarket, eller som har skrukket, bobler eller andre skader.

#### Kort/papir med egendefinerte størrelser

- Sett margen minst 6,4 mm fra kanten av utskriftsmediet i programmet som du skriver ut fra.

#### Forhåndstrykt papir

Når du legger i forhåndstrykt papir, skal den trykte siden ligge opp og ha en ubrettet kant foran. Hvis det oppstår problemer med papirmating, må du snu papiret. Vær oppmerksom på at utskriftskvaliteten kan variere.

- Ark med brevhode må trykkes med varmebestandig blekk som ikke smelter, fordamper eller avgir farlige stoffer når det utsettes for maskinens fikseringstemperatur i 0,1 sekund.

- Blekket som brukes for forhåndstrykt papir, må være flammesikkert og må ikke skade skrivervalsene.

- Før du legger i forhåndstrykt papir, må du kontrollere at blekket på papiret er tørt. Under fikseringsprosessen kan vått blekk smitte fra det forhåndstrykte papiret og på den måten redusere utskriftskvaliteten.

### Angi papirstørrelse og papirtype

Når du har lagt papir i papirskuffen, angir du papirstørrelsen og -typen ved hjelp av knappene på kontrollpanelet.

Hvis du har en maskin med +/--knapper på kontrollpanelet (se Oversikt over kontrollpanelet):

Du kan angi maskinens innstilinger ved å bruke Enhetsinnstillinger i programmet Samsung Easy Printer Manager eller seksjonenMachine i programmet Printer Settings Utility.

- For brukere av Windows og Macintosh, se Enhetsinnstillinger.

- For brukere av Linux, se Bruk av Smart Panel.

For noen modeller kan det hende du må trykke på OK for å navigere til menyer på lavere nivå.

1. Trykk på knappen (Menu) på kontrollpanelet.

2. Trykk Systemoppsett > Papiroppsett > Papirstorrelse eller Papirtype.

3. Velg skuff og ønsket alternativ.

4. Trykk OK for å lagre valget.

5. Trykk på (Stop/Clear) for å gå tilbake til klarmodus.

- Innstillinger som angis via maskindriveren overstyrer innstillingene på kontrollpanelet.

  1. For å skrive ut fra et program, må du åpne programmet og gå til utskriftsmenyen.

  2. Åpne Utskriftsinnstillinger (se Åpne utskriftsinnstillinger).

  3. Trykk på kategorien Papir og velg ønsket papirtype.

- Hvis du ønsker å bruke papir med spesialstørrelse som fakturapapir, velger du alternativet Papir > Størrelse > Rediger... og velgInnstillinger for spesialpapirformat i Utskriftsinnstillinger (se Åpne utskriftsinnstillinger).

### Bruke utmatingsstøtten

Utskuffens overflate kan bli varm hvis du skriver ut mange sider uten pause. Ikke berør overflaten, og pass på at barn ikke kommer i nærheten av den.

De utskrevne sidene stables i utgangsstøtten, som sørger for at de utskrevne arkene holdes samlet. Som standard sender skriveren utskrifter til utskuffen.

Illustrasjonene i brukerhåndboken kan være forskjellige fra din maskin, avhengig av tilleggsutstyr eller modell. Sjekk maskintype (se Sett forfra).

### Forberede originaler

- Ikke legg i papir som er mindre enn 142 x 148 mm eller større enn 216 x 356 mm.

- Ikke legg i følgende papirtyper. De kan forårsake papirstopp, lav utskriftskvalitet og skade på maskinen.

  - Karbonpapir eller papir med karbonbakside

  - Bestrøket papir

  - Kalkerpapir eller tynt papir

  - Skrukket eller brettet papir

  - Krøllet papir eller papir som har vært sammenrullet

  - Revet papir

- Fjern alle stifter og binders før du legger i arkene.

- Sørg for at lim, blekk og korrekturlakk er helt tørt helt før du legger i papiret.

- Ikke legg i originaler med forskjellig størrelse eller papirvekt.

- Ikke legg i hefter, brosjyrer, transparenter eller dokumenter med uvanlig utforming.

### Legge i originaler

Du kan bruke glassplaten på skanneren eller dokumentmateren for kopiering, skanning og sending av faks.

Illustrasjonene i brukerhåndboken kan være forskjellige fra din maskin, avhengig av tilleggsutstyr eller modell. Sjekk maskintype (se Sett forfra).

#### På skannerglassplaten

Ved hjelp av glassplaten kan du kopiere eller skanne originaler. Du kan få det best mulige skanneresultatet, spesielt for farge- eller sorthvitbilder. Sørg for at ingen originaler er i dokumentmateren. Hvis en original registreres i dokumentmatere, vil maskinen straks gi den prioritet over originalen på skannerens glassplate.

1. Løft og åpne skannerdekselet.

2. Legg originalen med forsiden ned på skannerglassplaten. Juster det etter formatmerket øverst i venstre hjørne av glasset.

3. Lukk skannerdekselet.

- Hvis du lar skannerdekselet stå åpent under kopiering, kan det påvirke kopikvaliteten og tonerforbruket.

- Støv på skannerglassplaten kan forårsake svarte flekker på utskriften. Hold den alltid ren (se Rengjøre maskinen).

- Hvis du skal kopiere en side fra en bok eller et blad, løfter du skannerdekselet til hengslene treffer stopperne, og deretter lukker du det. Hvis boken eller bladet er tykkere enn 30 mm, kan du kopiere med lokket åpent.

- Pass på at skannerglassplaten ikke knuses. Du kan skade deg.

- Ikke la hendene være i veien når du lukker skannerdekselet. Det kan falle på hendene og skade deg.

- Ikke se inn i lyset fra skanneren mens den kopierer eller skanner. Det er skadelig for øynene.

#### I dokumentmateren

Når du bruker dokumentmateren, kan du legge i opptil 40 ark (80 g/m20) per jobb.

1. Åpne dokumentmaterdekselet.

2. Bøy eller luft kanten av papirbunken for å skille arkene fra hverandre før du legger dem i skuffen.

3. Legg originalen med forsiden opp i dokumentmateren. Sørg for at bunnen av bunken med originaler stemmer overens med papirformatmerkene i skuffen.

4. Juster breddeførerne i dokumentmateren i forhold til papirstørrelsen.

Støv på glassplaten til dokumentmateren kan føre til svarte streker på utskriften. Hold alltid glassplaten ren (se Rengjøre maskinen).