## Probleme de calitate a imprimării

Dacă interiorul maşinii este murdar sau dacă hârtia a fost încărcată incorect, este posibil să scadă calitatea imprimării. Consultaţi tabelul de mai jos pentru a rezolva problema.

Problemă | Soluţii sugerate
--- | ---

Imprimare slabă sau estompată

- Dacă pe pagină apare o dungă albă verticală sau o zonă estompată, alimentarea tonerului este scăzută. Instalaţi un cartuş nou de toner (consultaţi Înlocuirea cartuşului de toner).

- Este posibil ca hârtia să nu îndeplinească specificaţiile pentru hârtie; de exemplu, hârtia este prea umedă sau aspră.

- Dacă întreaga pagină este slab imprimată, înseamnă că setarea rezoluţiei de imprimare este prea scăzută sau este activat modul de economisire a tonerului. Ajustaţi rezoluţia de imprimare şi dezactivaţi modul de economisire a tonerului. Consultaţi ecranul de ajutor al driver-ului de imprimantă.

- O combinaţie de defecte de estompare sau murdărire a colilor imprimate poate indica faptul că trebuie curăţat cartuşul de toner. Curăţaţi interiorul maşinii (consultaţi Curăţarea maşinii).

- Este posibil ca suprafaţa părţii unităţii de scanare laser (LSU) din interiorul maşinii să fie murdară. Curăţaţi interiorul maşinii (consultaţi Curăţarea maşinii). Dacă efectuând aceşti paşi problema nu se corectează, contactaţi un reprezentant de service.

Partea superioară a hârtiei este imprimată în tonuri mai deschise decât conţinutul restului colii de hârtie

Este posibil ca tonerul să nu adere bine la acest tip de hârtie.

- Modificaţi opţiunea de imprimare şi încercaţi din nou. Mergeţi la Preferinţe imprimare, faceţi clic pe fila Paper, şi setaţi tipul hârtiei pe Recycled (consultaţi Deschiderea preferinţelor de imprimare).

Pete de toner

- Este posibil ca hârtia să nu corespundă specificaţiilor; de exemplu, hârtia poate fi prea umedă sau prea aspră.

- Este posibil ca rola de transfer să fie murdară. Curăţaţi interiorul maşinii (consultaţi Curăţarea maşinii).

- Poate fi necesară curăţarea căii de rulare a hârtiei. Contactaţi un reprezentant de service (consultaţi Curăţarea maşinii).

Zone cu toner neimprimat

Dacă pe pagină apar aleatoriu zone estompate, în general rotunde:

- O singură coală de hârtie poate prezenta imperfecţiuni. Încercaţi reimprimarea lucrării.

- Conţinutul de umiditate a hârtiei este neuniform sau hârtia are puncte umede pe suprafaţă. Încercaţi o altă marcă de hârtie.

- Lotul de hârtie nu este bun. Din cauza proceselor de fabricaţie, este posibil ca unele zone să respingă tonerul. Încercaţi un alt tip sau o altă marcă de hârtie.

- Modificaţi opţiunea de imprimare şi încercaţi din nou. Mergeţi la Preferinţe imprimare, faceţi clic pe fila Paper, apoi setaţi tipul pe Thick (consultaţi Deschiderea preferinţelor de imprimare).

Dacă efectuând aceşti paşi problema nu se corectează, contactaţi un reprezentant de service.

Pete albe

Dacă apar puncte albe pe pagină:

- Hârtia este prea aspră şi multă murdărie de pe hârtie a căzut pe componentele din interiorul maşinii, fiind posibil ca rola de transfer să fie murdară. Curăţaţi interiorul maşinii (consultaţi Curăţarea maşinii).

- Poate fi necesară curăţarea căii de rulare a hârtiei. Curăţaţi interiorul maşinii (consultaţi Curăţarea maşinii).

Dacă efectuând aceşti paşi problema nu se corectează, contactaţi un reprezentant de service.

Linii verticale

Dacă apar dungi verticale negre pe pagină:

- Suprafaţa (piesa tambur) a cartuşului de toner din interiorul maşinii a fost probabil zgâriată. Scoateţi cartuşul de toner şi instalaţi unul nou (consultaţi Înlocuirea cartuşului de toner).

Dacă apar dungi verticale albe pe pagină:

- Este posibil ca suprafaţa părţii unităţii de scanare laser (LSU) din interiorul maşinii să fie murdară. Curăţaţi interiorul maşinii (consultaţi Curăţarea maşinii). Dacă efectuând aceşti paşi problema nu se corectează, contactaţi un reprezentant de service.

Fundal negru sau color

Dacă umbrirea fundalului devine prea accentuată:

- Schimbaţi hârtia cu una mai uşoară.

- Verificaţi condiţiile de mediu: un mediu foarte uscat sau un nivel înalt de umiditate (mai mare de 80% umiditate relativă) poate cauza accentuarea umbririi fundalului.

- Scoateţi vechiul cartuş de toner şi instalaţi unul nou (consultaţi Înlocuirea cartuşului de toner).

- Redistribuiţi temeinic tonerul (consultaţi Redistribuirea tonerului).

Pete de toner

- Curăţaţi interiorul maşinii (consultaţi Curăţarea maşinii).

- Verificaţi tipul şi calitatea hârtiei.

- Scoateţi cartuşul de toner şi instalaţi unul nou (consultaţi Înlocuirea cartuşului de toner).

Defecte verticale repetate

Dacă în mod repetat apar semne pe partea imprimată a paginii, la intervale regulate:

- Este posibil să se fi deteriorat cartuşul de toner. Dacă aveţi în continuare aceeaşi problemă, scoateţi cartuşul de toner şi instalaţi unul nou (consultaţi Înlocuirea cartuşului de toner).

- Este posibil ca unele componente ale maşinii să aibă toner pe ele. Dacă defectele apar pe partea din spate a paginii, problema se va corecta de la sine după câteva pagini.

- Este posibil ca ansamblul cuptorului să fie defect. Contactaţi un reprezentant de service.

Împrăştierea tonerului pe fundal

Împrăştierea tonerului pe fundal este rezultatul distribuirii la întâmplare a particulelor de toner pe pagina imprimată.

- Este posibil ca hârtia să fie prea umedă. Încercaţi imprimarea pe un alt lot de hârtie. Nu deschideţi pachetele de hârtie decât atunci când este necesar, pentru ca hârtia să nu absoarbă prea multă umiditate.

- Dacă împrăştierea tonerului pe fundal apare pe un plic, schimbaţi formatul de imprimare pentru a evita imprimarea peste zonele care au lipituri suprapuse pe partea opusă. Imprimarea pe lipituri poate cauza probleme.

  Sau selectaţi Thick din fereastra Preferinţe imprimare (consultaţi Deschiderea preferinţelor de imprimare).

- Dacă împrăştierea tonerului pe fundal acoperă întreaga suprafaţă a unei pagini imprimate, ajustaţi rezoluţia de imprimare în aplicaţia software sau în Preferinţe imprimare (consultaţi Deschiderea preferinţelor de imprimare). Asiguraţi-vă că este selectat tipul corect de hârtie. De exemplu: Dacă este selectată opţiunea Thick paper (hârtie groasă), dar de fapt este utilizată hârtie simplă, poate avea loc o supraîncărcare, ceea ce cauzează această problemă de calitate la copiere.

- Dacă utilizaţi un cartuş de toner nou, mai întâi redistribuiţi tonerul (consultaţi Redistribuirea tonerului).

Particulele de toner se află în jurul caracterelor aldine sau al imaginilor

Este posibil ca tonerul să nu adere bine la acest tip de hârtie.

- Modificaţi opţiunea de imprimare şi încercaţi din nou. Mergeţi la Preferinţe imprimare, faceţi clic pe fila Paper, şi setaţi tipul hârtiei pe Recycled (consultaţi Deschiderea preferinţelor de imprimare).

- Asiguraţi-vă că este selectat tipul corect de hârtie. De exemplu: Dacă este selectată opţiunea Thicker Paper (hârtie mai groasă), dar de fapt este utilizată hârtie simplă, poate avea loc o supraîncărcare, ceea ce cauzează această problemă de calitate la copiere.

Caractere deformate

- Dacă forma caracterelor este improprie şi produce imagini cu goluri, hârtia poate fi prea lucioasă. Încercaţi altă hârtie.

Pagină înclinată

- Asiguraţi-vă că hârtia este încărcată corespunzător.

- Verificaţi tipul şi calitatea hârtiei.

- Asiguraţi-vă că ghidajele nu sunt prea strânse sau prea largi faţă de teancul de hârtie.

Ondulaţii sau valuri

- Asiguraţi-vă că hârtia este încărcată corespunzător.

- Verificaţi tipul şi calitatea hârtiei. Atât temperatura ridicată cât şi umiditatea pot cauza ondularea hârtiei.

- Întoarceţi invers teancul de hârtie din tavă. De asemenea, încercaţi să rotiţi hârtia din tavă cu 180°.

Cute sau pliuri

- Asiguraţi-vă că hârtia este încărcată corespunzător.

- Verificaţi tipul şi calitatea hârtiei.

- Întoarceţi invers teancul de hârtie din tavă. De asemenea, încercaţi să rotiţi hârtia din tavă cu 180°.

Paginile imprimate sunt murdare pe spate

- Verificaţi dacă există scurgeri de toner. Curăţaţi interiorul maşinii (consultaţi Curăţarea maşinii).

Pagini complet color sau complet negre

- Este posibil să nu fie instalat corespunzător cartuşul de toner. Scoateţi cartuşul şi reintroduceţi-l.

- Cartuşul de toner poate fi defect. Scoateţi cartuşul de toner şi instalaţi unul nou (consultaţi Înlocuirea cartuşului de toner).

- Este posibil să fie necesară repararea maşinii. Contactaţi un reprezentant de service.

Toner cu aderenţă slabă

- Curăţaţi interiorul maşinii (consultaţi Curăţarea maşinii).

- Verificaţi tipul şi calitatea hârtiei.

- Scoateţi cartuşul de toner şi instalaţi unul nou (consultaţi Înlocuirea cartuşului de toner).

Dacă problema persistă, este posibil să fie necesară repararea maşinii. Contactaţi un reprezentant de service.

Goluri în litere

Golurile din litere sunt zone albe în interiorul caracterelor care ar trebui să fie complet negre:

- Este posibil să imprimaţi pe suprafaţa necorespunzătoare a hârtiei. Scoateţi hârtia şi întoarceţi-o.

- Este posibil ca hârtia să nu îndeplinească specificaţiile pentru hârtie.

Dungi orizontale

Dacă apar dungi orizontale aliniate sau pete:

- Este posibil să nu fie instalat corespunzător cartuşul de toner. Scoateţi cartuşul şi reintroduceţi-l.

- Cartuşul de toner poate fi defect. Scoateţi cartuşul de toner şi instalaţi unul nou (consultaţi Înlocuirea cartuşului de toner).

Dacă problema persistă, este posibil să fie necesară repararea maşinii. Contactaţi un reprezentant de service.

Răsucire

Dacă pagina imprimată este curbată sau dacă hârtia nu avansează în maşină:

- Întoarceţi invers teancul de hârtie din tavă. De asemenea, încercaţi să rotiţi hârtia din tavă cu 180°.

- Modificaţi opţiunea de hârtie a imprimantei şi încercaţi din nou. Mergeţi la Preferinţe imprimare, faceţi clic pe fila Paper, apoi setaţi tipul pe Thin (consultaţi Deschiderea preferinţelor de imprimare).

- O imagine necunoscută apare în mod repetat pe câteva coli

- Toner cu aderenţă slabă

- Are loc o imprimare fără contrast sau murdărire

Probabil că maşina dvs. este utilizată la o altitudine egală sau mai mare de 1.000 m. Altitudinea mare poate afecta calitatea imprimării, precum toner cu aderenţă slabă sau imagini estompate. Modificaţi setarea pentru altitudine la maşina dvs. (consultaţi Reglarea altitudinii).