## Introducerea diverselor caractere

Pe măsură ce executaţi diferite sarcini, va trebui să introduceţi nume şi numere. De exemplu, când configuraţi maşina, introduceţi numele dvs. sau numele societăţii şi numărul de fax. Când stocaţi în memorie numere de fax sau adrese de e-mail, trebuie, de asemenea, să introduceţi numele corespunzătoare.

### Introducerea caracterelor alfanumerice

Apăsaţi butonul până când litera corectă apare pe afişaj. De exemplu, pentru a introduce litera O, apăsaţi pe 6, pe care este inscripţionat MNO. De fiecare dată când apăsaţi pe 6, afişajul indică o literă diferită, M, N, O, m, n, o şi, la final, 6. Pentru a găsi litera pe care doriţi s-o introduceţi, consultaţi Literele şi numerele de pe tastatură.

- Puteţi introduce un spaţiu apăsând de două ori pe 1.

- Pentru a şterge ultima cifră sau caracter, apăsaţi pe butonul săgeată stânga/dreapta sau sus/jos.

### Literele şi numerele de pe tastatură

- Seturile cu caractere speciale pot să difere de cele ale maşinii dvs., în funcţie de opţiunile sale şi de model.

- Unele dintre următoarele valori cheie pot să nu apară, în funcţie de lucrarea pe care o faceţi.

Tastă | Numerele, literele sau caracterele atribuite
--- | ---
1 | @ / . ’ 1
2 | A B C a b c 2
3 | D E F d e f 3
4 | G H I g h i 4
5 | J K L j k l 5
6 | M N O m n o 6
7 | P Q R S p q r s 7
8 | T U V t u v 8
9 | W X Y Z w x y z 9
0 | & + - , 0
* | * % _ ~ ! # $ ( ) [ ] (Aceste simboluri sunt disponibile atunci când tastaţi pentru autentificarea de reţea)
# | # = | ? " : { } < > ; (Aceste simboluri sunt disponibile atunci când tastaţi pentru autentificarea de reţea)