## Papīrs un tekne

Šajā nodaļā ir sniegta informācija par to, kā ierīcē ievietot apdrukājamo materiālu.

- Izmantojot apdrukājamo materiālu, kas neatbilst šīm specifikācijām, var rasties problēmas vai nepieciešamība veikt remontu. Uz šādu remontu neattiecas Samsung garantija vai apkopes vienošanās.

- Nekādā gadījumā nelietojiet šajā ierīcē tintes printeru fotopapīru. Tādējādi var sabojāt ierīci.

- Izmantojot ugunsnedrošu apdrukājamo materiālu, var izraisīt ugunsgrēku.

- Izmantojiet lietošanai paredzēto apdrukājamo materiālu (sk. Drukas materiāla specifikācijas ).

Ugunsnedrošu apdrukājamo materiālu vai printerī atstāti svešas izcelsmes materiāli var izraisīt ierīces pārkaršanu un retos gadījumos arī ugunsgrēku.

### Tekņu pārskats

Lai mainītu papīra formātu, jāpielāgo papīra vadotnes.

1. Papīra platuma vadotne

2. Tekne

Šīs lietotāja rokasgrāmatas attēlos redzamā ierīce var atšķirties no jūsu ierīces atkarībā no tās opcijām vai modeļa. Skatiet savas ierīces veidu (sk. Skats no priekšpuses).

Ja nenoregulēsit vadotni, tas var izraisīt nepareizu papīra reģistrēšanu, attēla nobīdi vai papīra iestrēgšanu.

### Papīra ievietošana teknē

Šīs lietotāja rokasgrāmatas attēlos redzamā ierīce var atšķirties no jūsu ierīces atkarībā no tās opcijām vai modeļa. Skatiet savas ierīces veidu (sk. Skats no priekšpuses).

1. Atveriet tekni. Pēc tam pielāgojiet teknes lielumu ievietošanai paredzētā papīra formātam (sk. Tekņu pārskats).

2. Pirms papīra ievietošanas izlokiet vai pāršķirstiet papīra kaudzi, lai atdalītu lapas.

3. Ievietojiet papīru ar apdrukājamo pusi uz augšu.

   - Nespiediet papīra platuma vadotni pārāk stipri, lai neieliektu papīru.

   - Neizmantojiet papīru ar priekšējās malas locījumu, jo tas var izraisīt lapas iestrēgšanu vai arī saburzīt papīru.

   - Ja nepielāgojat papīra platuma vadotni, var rasties papīra sastrēgumi.

4. Piespiediet papīra platuma vadotni un bīdiet to līdz papīra kaudzes galam, izvairoties no tās saliekšanas.

5. Kad drukājat dokumentu, iestatiet papīra veidu un teknes lielumu (sk. Papīra izmēra un tipa iestatīšana).

   No ierīces draivera veiktie iestatījumi ir noteicošie attiecībā pret vadības panelī veiktajiem iestatījumiem.

   1. Lai drukātu no lietojumprogrammas, atveriet to un pēc atveriet drukāšanas izvēlni.

   2. Atveriet Drukāšanas preferences (sk. Drukāšanas preferenču atvēršana).

   3. Logā Drukāšanas preferences noklikšķiniet uz cilnes Paper un izvēlieties attiecīgo papīra tipu.

      Piemēram, ja vēlaties drukāt uzlīmi, iestatiet papīra veidu Label.

   4. Papīra avota izvēlnē izvēlieties Auto Select (vai Manual Feeder) un tad nospiediet OK.

   5. Sāciet drukāšanu no lietojumprogrammas.

### Manuālā padeve teknē

Teknē var ievietot speciālus apdrukājamā materiāla formātus un tipus, piemēram, pastkartes, piezīmju kartes un aploksnes (sk. Drukas materiāla specifikācijas ).

Lai manuāli ievadītu papīru, noklikšķiniet tālāk:

Sk. Papīra ievietošana teknē.

Padomi papīra manuālai padevei teknē

- Ja printera draiverī izvēlaties iespēju Paper > Source > Manual Feeder, katru reizi drukājot lapu, jānospiež OK.

- Teknē jāievieto tikai viena tipa, formāta un svara apdrukājamais materiāls.

- Lai novērstu papīra iestrēgšanu, nepievienojiet papīru drukāšanas laikā, ja teknē vēl ir papīrs.

- Apdrukājamo materiālu teknē ir jāievieto ar apdrukājamo virsmu uz augšu, ar augšējo malu pa priekšu un jānovieto teknes centrā.

- Lai nodrošinātu drukāšanas kvalitāti un novērstu papīra iestrēgšanu, ievietojiet tikai pieejamus papīra formātus (sk. Drukas materiāla specifikācijas ).

- Izlīdziniet jebkādus locījumus uz pastkartēm, aploksnēm un uzlīmēm pirms to ievietošanas teknē.

- Drukājot uz īpaša apdrukājamā materiāla, ir jāievēro ievietošanas norādījumi (sk. Drukāšana uz speciāla materiāla).

### Drukāšana uz speciāla materiāla

Tālāk tabulā ir parādīti teknē izmantojamie īpašie apdrukājamie materiāli.

Apdrukājamais materiāls ir arī norādīts sadaļā Drukāšanas preferences. Lai panāktu maksimālu drukas kvalitāti, izvēlieties piemērotu apdrukājamo materiālu veidu loga Drukāšanas preferences > cilnē Paper > Paper Type (sk. Drukāšanas preferenču atvēršana).

Piemēram, ja vēlaties drukāt uzlīmi, izvēlnē Paper Type atlasiet Labels.

- Lietojot īpašu apdrukājamo materiālu, loksnes ieteicams ievietot pa vienai (sk. Drukas materiāla specifikācijas ).

- Šīs lietotāja rokasgrāmatas attēlos redzamā ierīce var atšķirties no jūsu ierīces atkarībā no tās opcijām vai modeļa. Skatiet savas ierīces veidu (sk. Skats no priekšpuses).

Lai uzzinātu, kādi ir katras loksnes papīra svari, skatiet Drukas materiāla specifikācijas .

Tipi | Tekne [a]
--- | ---
Plain | ●
Thick | ●
Thin | ●
Bond | ●
Color | ●
CardStock | ●
Labels | ●
Envelope | ●
Preprinted | ●
Cotton | ●
Recycled | ●
Archive | ●
[a] Teknes manuālai padevei pieejamie papīra tipi:

(●: iekļauts, tukšs: Nav pieejams)

#### Aploksne

Veiksmīga drukāšana uz aploksnēm ir atkarīga no aplokšņu kvalitātes.

Lai drukātu aploksni, novietojiet to tā, kā parādīts šajā attēlā.

- Izvēloties aploksnes, ņemiet vērā šādus faktorus:

  - Svars: nedrīkst pārsniegt 90 g/m2; pretējā gadījumā var iestrēgt papīrs.

  - Struktūra: aploksnēm jābūt plakanām ar izliekumu mazāku par 6 mm, un tajās nedrīkst būt gaiss.

  - Stāvoklis: aploksnes nedrīkst būt saburzītas, ar spraugām vai sabojātas.

  - Temperatūra: aploksnēm jāiztur ierīces karstums un spiediens drukāšanas laikā.

- Izmantojiet tikai labi veidotas aploksnes ar asām un labi salocītām locījumu vietām.

- Neizmantojiet aploksnes, uz kurām ir pastmarkas.

- Neizmantojiet aploksnes ar saspraudēm, klipšiem, logiem, pārklājumiem, pašlīmējošiem aizdares elementiem vai citiem sintētiskiem materiāliem.

- Neizmantojiet bojātas vai sliktas kvalitātes aploksnes.

- Pārliecinieties, vai pārloki abos aploksnes galos stiepjas visā garumā līdz aploksnes stūriem.

  1. Pieņemams

  2. Nepieņemams

- Aploksnēm ar atlokamajām lipīgajām strēmelēm vai ar vairāk nekā vienu pārloku, kas tiek atlocīts pa virsu, lai aizdarītu aploksni, jālieto līmes, kas savietojamas ar ierīces termofiksēšanas temperatūru 0,1 sekundi aptuveni 170°C (338°F). Papildu pārloki un lentes var izraisīt krunkošanos, rievošanos vai sastrēgumus un pat sabojāt fiksēšanas bloku.

- Lai iegūtu vislabāko drukāšanas kvalitāti, novietojiet apmales ne tuvāk par 15 mm no aploksnes malām.

- Izvairieties no uzdrukas vietā, kurā saskaras aploksnes šuves.

#### Uzlīmes

Lai izvairītos no ierīces sabojāšanas, izmantojiet tikai tādas uzlīmes, kas ir paredzētas lietošanai lāzerprinteros.

- Izvēloties uzlīmes, ņemiet vērā šādus faktorus:

  - Līmvielas: Jābūt noturīgām ierīces termofiksēšanas temperatūrā 170 °C (338 °F).

  - Izvietojums: izmantojiet tikai tādas uzlīmes, starp kurām nav redzama atklāta pamatne. Uzlīmes var atdalīties no loksnēm, ja starp tām ir spraugas, tādējādi izraisot būtiskus sastrēgumus.

  - Izliekums: Uzlīmēm jābūt plakanām, un to izliekums jebkurā virzienā nedrīkst pārsniegt 13 mm.

  - Stāvoklis: nelietojiet uzlīmes ar saburzītām vietām, gaisa burbuļiem vai jebkādām citām atdalīšanās pazīmēm.

- Pārliecinieties, vai starp uzlīmēm nav atklātas līmvielas. Atklātās vietas var izraisīt uzlīmju atdalīšanos drukāšanas laikā, tādējādi radot papīra sastrēgumus. Atklāta līmviela var arī izraisīt ierīces sastāvdaļu bojājumus.

- Nelaidiet uzlīmju loksni caur ierīci vairāk kā vienu reizi. Ar līmvielu apstrādātā atbalsta loksne ir paredzēta tikai vienreizējai izlaišanai caur ierīci.

- Nelietojiet uzlīmes, kas atdalās no pamatnes loksnes vai ir saburzītas, ar burbuļiem vai citādi bojātas.

#### Kartīšu/pielāgota formāta papīrs

- Programmatūras lietojumprogrammā iestatiet apmales vismaz 6,4 mm attālumā no materiāla malām.

#### Iepriekš apdrukāts papīrs

Ievietojot iepriekš apdrukātu papīru, tā apdrukātajai pusei jābūt vērstai uz augšu, bet lokšņu priekšējā mala nedrīkst būt salocīta. Ja rodas problēmas ar papīra padevi, apgrieziet papīru uz otru pusi. Ņemiet vērā, ka izdrukas kvalitāte netiek garantēta.

- Jāapdrukā ar karstumizturīgu tinti, kas nekūst, neizgaro un nerada bīstamas emisijas, kad 0,1 sekundi tiek pakļauta ierīces termofiksēšanas temperatūrai (aptuveni170°C (338°F)).

- Iepriekš apdrukāta papīra tintei ir jābūt ugunsdrošai un tā nedrīkst nelabvēlīgi ietekmēt ierīces rullīšus.

- Pirms ievietojat iepriekš apdrukātu papīru, pārbaudiet, vai tinte uz papīra ir sausa. Fiksēšanas procesā slapjā tinte var sasmērēt iepriekš apdrukātu papīru, tādējādi pasliktinot izdrukas kvalitāti.

### Papīra izmēra un tipa iestatīšana

Kad papīra teknē ir ievietots papīrs, ar vadības paneļa pogām iestatiet papīra formātu un veidu.

Ja jūsu ierīces vadības panelī ir pogas +/- (sk. Vadības paneļa pārskats)

Programmā Samsung Easy Printer Manager vai Printer Settings Utility sadaļas Machine izvēlnē Device Settings varat iestatīt ierīces iestatījumus.

- Operētājsistēmas Windows un Macintosh lietotājiem — sk. Device Settings.

- Operētājsistēmas Linux lietotājiem — sk. Smart Panel lietošana.

Lai dažos modeļos pārvietotos uz zemāka līmeņa izvēlnēm, var būt jānospiež poga OK.

1. Vadības panelī atlasiet pogu (Menu).

2. Nospiediet System Setup > Paper Setup > Paper Size vai Paper Type.

3. Atlasiet tekni un vajadzīgo opciju.

4. Nospiediet pogu OK, lai saglabātu atlasi.

5. Nospiediet (Stop/Clear), lai atgrieztos gatavības režīmā.

- Ierīces draivera iestatījumi ir noteicošie attiecībā pret vadības panelī veiktajiem iestatījumiem.

  1. Lai drukātu no lietojumprogrammas, atveriet to un pēc tam atveriet drukāšanas izvēlni.

  2. Atveriet Drukāšanas preferences (sk. Drukāšanas preferenču atvēršana).

  3. Nospiediet cilni Paper un izvēlieties attiecīgo papīru.

- Ja vēlaties izmantot speciāla izmēra papīru, piemēram, rēķinu papīru, atlasiet cilni Paper > Size > Edit... un iestatiet Custom Paper Size Settings sadaļā Drukāšanas preferences (sk. Drukāšanas preferenču atvēršana).

### Izvades paliktņa izmantošana

Izvades teknes virsma var sakarst, ja vienā reizē tiek apdrukāts liels daudzums lapu. Uzmanieties, lai nepieskartos virsmai, un neļaujiet tās tuvumā atrasties bērniem.

Drukātās lapas tiek novietotas kaudzē uz izvades paliktņa, un tas palīdz izlīdzināt izdrukātās lapas. Printeris pēc noklusējuma nosūta izdrukas uz izvades tekni.

Šīs lietotāja rokasgrāmatas attēlos redzamā ierīce var atšķirties no jūsu ierīces atkarībā no tās opcijām vai modeļa. Skatiet savas ierīces veidu (sk. Skats no priekšpuses).

### Oriģinālu sagatavošana

- Neievietojiet papīru, kas ir mazāks par 142x148 mm (5,6x5,8 collas) vai lielāks par 216x356 mm (8,5x14 collas).

- Lai izvairītos no papīra iestrēgšanas, zemas izdruku kvalitātes vai ierīces bojājuma, nemēģiniet ievietot šādu veidu papīru:

  - kopējamo papīru;

  - krītpapīru;

  - plānu caurspīdīgu papīru;

  - saburzītu vai rievotu papīru;

  - salocītu vai sarullētu papīru;

  - saplēstu papīru.

- Pirms papīra ievietošanas izņemiet visas skavas un saspraudes.

- Pirms papīra ievietošanas pārliecinieties, vai līme, tinte vai korekcijas šķidrums uz tā ir pilnībā nožuvis.

- Neievietojiet dažāda papīra formāta un svara oriģinālus.

- Neievietojiet brošūras, bukletus, caurspīdīgās plēves vai dokumentus, kuriem ir citas neparastas īpašības.

### Oriģināleksemplāru ielāde

Lai ievietotu dokumenta oriģinālu, kuru kopēsit, skenēsit vai sūtīsit pa faksu, varat izmantot skenera stiklu vai dokumentu padevēju.

Šīs lietotāja rokasgrāmatas attēlos redzamā ierīce var atšķirties no jūsu ierīces atkarībā no tās opcijām vai modeļa. Skatiet savas ierīces veidu (sk. Skats no priekšpuses).

#### Uz skenera stikla

Izmantojot skenera stiklu, varat kopēt vai skenēt oriģinālus. Varat iegūt vislabāko skenēšanas kvalitāti, jo īpaši krāsu vai pelēktoņu attēliem. Pārliecinieties, vai dokumentu padevējā neatrodas dokumentu oriģināli. Ja dokumentu padevējā tiek konstatēts dokumenta oriģināls, ierīce tiem piešķir augstāku prioritāti nekā dokumenta oriģinālam, kas ir novietots uz skenera stikla.

1. Paceliet un atveriet skenera vāku.

2. Novietojiet oriģinālu uz skenera stikla ar priekšpusi uz leju. Pielāgojiet to reģistrācijas vadotnei stikla augšējā kreisajā stūrī.

3. Aizveriet skenera vāku.

- Atstājot skenera pārsegu atvērtu kopēšanas laikā, var tikt ietekmēta kopiju kvalitāte un tonera patēriņš.

- Putekļi uz skenera stikla var radīt melnus plankumus uz izdrukas. Rūpējieties, lai tas vienmēr būtu tīrs (sk. Ierīces tīrīšana).

- Ja kopējat grāmatas vai žurnāla lappusi, paceliet skenera vāku, līdz tā eņģes nofiksē bloķētājs, un pēc tam aizveriet vāku. Ja grāmata vai žurnāls ir biezāks par 30 mm, sāciet kopēšanu ar atvērtu skenera vāku.

- Uzmanieties, lai nesasistu skenera stiklu. Šādi var gūt savainojumus.

- Aizverot skenera vāku, neturiet rokas uz skenera stikla. Skenera vāks var uzkrist jums uz rokām un radīt savainojumus.

- Kopēšanas vai skenēšanas laikā neskatieties uz gaismu, kas tiek izstarota no skenera iekšpuses. Tā ir kaitīga acīm.

#### Dokumentu padevējā

Izmantojot dokumentu padevēju, vienam darbam varat ievietot līdz 40 papīra loksnēm (80 g/m2, 20 lbs dokumentu papīrs).

1. Atveriet dokumentu padevēja vadotnes pārsegu.

2. Pirms oriģinālu ievietošanas salieciet vai vēdekļveidā izpletiet papīra kaudzītes malu, lai atdalītu lapas.

3. Ievietojiet oriģinālus dokumentu padevēja ievades teknē ar apdrukājamo pusi uz augšu. Pārliecinieties, vai oriģinālu kaudzes apakšdaļa atbilst papīra izmēram, kas atzīmēts uz dokumentu ievades teknes.

4. Pielāgojiet dokumentu padevēja platuma vadotnes atbilstoši papīra izmēram.

Uz dokumentu padevēja stikla esoši putekļi izdrukās var radīt melnas līnijas. Rūpējieties, lai stikls vienmēr būtu tīrs (sk. Ierīces tīrīšana).