## Copierea de bază

Pentru funcţii speciale de imprimare, consultaţi Ghidul avansat (consultaţi Meniu copiere).

### Copiere de bază

Dacă echipamentul dvs. are butoanele +/- pe panoul de control (consultaţi Prezentare generală a panoului de control):

1. Plasaţi un singur original cu faţa în jos pe geamul scanerului.

2. Dacă doriţi să personalizaţi setările copierii, inclusiv obscuritatea, tipul originalului şi altele, utilizând Device Settings în programul Samsung Easy Printer Manager sau secţiunea Machine în programul Printer Settings Utility.

   - Pentru utilizatorii de Windows şi Macintosh, consultaţi Device Settings.

   - Pentru utilizatorii de Linux, consultaţi Utilizarea programului Smart Panel.

3. Dacă este necesar, introduceţi numărul de copii utilizând butoanele +/-.

4. Apăsaţi (Start).

1. Selectaţi (copiere) pe panoul de control.

2. Plasaţi un singur document cu faţa în jos pe geamul aferent sau încărcaţi documentele cu faţa în sus în alimentatorul pentru documente (consultaţi Încărcarea originalelor).

3. Dacă doriţi să personalizaţi setările de copiere, inclusiv Reduce/Enlarge, Darkness, Contrast, Original Type şi altele, utilizând butoanele de pe panoul de control (consultaţi Modificarea setărilor pentru fiecare copie).

4. Introduceţi numărul de copii utilizând săgeata sau tastatura numerică, dacă este necesar.

5. Apăsaţi (Start).

Dacă trebuie să anulaţi lucrarea de copiere în timpul desfăşurării, apăsaţi pe (Stop/Clear) iar copierea se va opri.

### Modificarea setărilor pentru fiecare copie

Echipamentul dvs. oferă setări implicite de copiere astfel încât să puteţi face o copie rapid şi uşor.

- Dacă apăsaţi butonul (Stop/Clear) de două ori, în timp ce setaţi opţiunile de copiere, toate opţiunile pe care le-aţi setat pentru lucrarea curentă de copiere vor fi revocate şi readuse la starea lor implicită. Sau acestea vor reveni automat la starea implicită după ce echipamentul finalizează copierea în curs.

- Accesarea meniurilor poate să difere în funcţie de model (consultaţi Accesarea meniului).

  Dacă echipamentul dvs. are butoanele +/- pe panoul de control:

  Puteţi să personalizaţi setările copierii, precum obscuritatea, tipul originalului şi altele, utilizând Device Settings în programul Samsung Easy Printer Manager sau secţiunea Machine în programul Printer Settings Utility.

  - Pentru utilizatorii de Windows şi Macintosh, consultaţi Device Settings.

  - Pentru utilizatorii de Linux, consultaţi Utilizarea programului Smart Panel.

- Probabil va fi nevoie să apăsaţi pe OK pentru a ajunge la meniuri de la nivele inferioare, pentru anumite modele.

#### Obscuritate

Dacă aveţi un original care conţine marcaje slabe sau imagini întunecate, puteţi regla obscuritatea, realizând o copie care este mai uşor de citit.

1. Selectaţi (copiere) > (Menu) > Copy Feature > Darkness de pe panoul de control.

2. Selectaţi opţiunea dorită apoi apăsaţi pe OK.

   De exemplu Light+5 fiind contrastul cel mai mic, iar Dark+5 fiind contrastul cel mai mare.

3. Apăsaţi (Stop/Clear) pentru a reveni la modul disponibil.

#### Contrast

Meniul Contrast vă permite să măriţi sau să micşoraţi diferenţa dintre zonele luminoase şi cele întunecoase ale unei imagini.

1. Selectaţi (copiere) > (Menu) > Copy Feature > Contrast de pe panoul de control.

2. Selectaţi opţiunea dorită apoi apăsaţi pe OK.

   Selectaţi Dark pentru a mări contrastul şi selectaţi Light pentru a-l micşora.

3. Apăsaţi (Stop/Clear) pentru a reveni la modul disponibil.

#### originalului

Setarea tipului de original este utilizată pentru a îmbunătăţi calitatea copiei, selectând tipul de document pentru comanda de copiere curentă.

1. Selectaţi (copiere) > (Menu) > Copy Feature > Original Type de pe panoul de control.

2. Selectaţi opţiunea dorită apoi apăsaţi pe OK.

   - Text: Se utilizează pentru documente originale care conţin preponderent text.

   - Text/Photo: Se utilizează pentru originale ce conţin combinaţii de text şi imagini.

     Dacă textele imprimate sunt neclare, selectaţi Text pentru a obţine texte clare.

   - Photo: Se utilizează atunci când originalele sunt fotografii.

3. Apăsaţi (Stop/Clear) pentru a reveni la modul disponibil.

#### Copie micşorată sau mărită

Puteţi micşora sau mări dimensiunea unei imagini copiate de la 25% la 400% de la alimentatorul pentru documente sau geamul scanerului.

- Această caracteristică poate să nu fie disponibilă, în funcţie de model sau de elementele opţionale (consultaţi Funcţie de diversitate).

- Dacă echipamentul este setat pe modul Eco, funcţiile de micşorare şi mărire nu sunt disponibile.

##### Pentru a selecta din dimensiunile de copiere predefinite

1. Selectaţi (copiere) > (Menu) > Copy Feature > Reduce/Enlarge de pe panoul de control.

2. Selectaţi opţiunea dorită apoi apăsaţi pe OK.

3. Apăsaţi (Stop/Clear) pentru a reveni la modul disponibil.

##### Pentru a micşora/mări copia prin introducerea directă a procentului de micşorare/mărire

1. Selectaţi (copiere) > (Menu) > Copy Feature > Reduce/Enlarge > Custom de pe panoul de control.

2. Introduceţi dimensiunea dorită a copiei utilizând tastatura numerică.

3. Apăsaţi pe OK pentru a salva selecţia.

4. Apăsaţi (Stop/Clear) pentru a reveni la modul disponibil.

Când faceţi o copie micşorată, pot apărea linii negre în partea inferioară a copiei.

### Copiere cărţi de identitate

Maşina dumneavoastră poate imprima originalele cu două feţe pe aceeaşi coală.

Echipamentul imprimă o faţă a originalului pe jumătatea superioară a hârtiei şi cealaltă faţă pe jumătatea inferioară, fără a reduce dimensiunea originalului. Această caracteristică este utilă pentru copierea unui articol de mici dimensiuni, precum o carte de vizită.

- Pentru a se utiliza această caracteristică, originalul trebuie pus pe geamul scanerului.

- Dacă maşina este setată pe modul Eco, această funcţionalitate nu este disponibilă.

Procedura de operare poate diferi în funcţie de model.

1. Apăsaţi pe ID Copy pe panoul de control.

2. Puneţi partea frontală a originalului cu faţa în jos pe geamul scanerului aşa cum indică săgeţile din ilustraţie. Apoi, închideţi capacul scanerului.

3. Place Front Side and Press [Start] apare pe afişaj.

   Dacă echipamentul dvs. are butoane +/- pe panoul de control, LED-ul frontal de pe panoul de control se aprinde.

4. Apăsaţi (Start).

   Maşina începe să scaneze partea frontală şi afişează Place Back Side and Press [Start].

   Dacă echipamentul dvs. are butoane +/- pe panoul de control, LED-ul din spate de pe panoul de control se aprinde.

5. Întoarceţi originalul pe cealaltă parte şi puneţi-l pe geamul scanerului, aşa cum indică săgeţile din ilustraţie. Apoi, închideţi capacul scanerului.

6. Apăsaţi butonul (Start).

- Dacă nu apăsaţi butonul (Start) va fi copiată doar faţa documentului.

- Dacă originalul este mai mare decât zona imprimabilă, este posibil ca unele porţiuni să nu fie imprimate.