## Terminų žodynas

Šis terminų žodynas padės jums susipažinti su gaminiu, geriau supratus spausdinimo srityje naudojamą ir šiame naudotojo vadove minimą terminologiją.

802.11

  802.11 yra standartų rinkinys, skirtas belaidžio vietinio tinklo (WLAN) ryšiui, kurį parengė IEEE LAN/MAN standartų komitetas (IEEE 802).

802.11b/g/n

  802.11b/g/n gali dalytis ta pačia aparatine įranga ir naudoti 2,4 GHz juostą. 802.11b palaiko pralaidumą iki 11 Mbps, 802.11n palaiko pralaidumą iki 150 Mbps. 802.11b/g/n prietaisai kartais gali būti veikiami mikrobangų krosnelių, belaidžių telefonų ir „Bluetooth“ įtaisų trukdžių.

Prieigos taškas

  Prieigos taškas arba belaidis prieigos taškas (AP arba WAP) – tai prietaisas, kuris sujungia belaidžio ryšio prietaisus belaidžiuose vietiniuose tinkluose (WLAN) ir veikia kaip centrinis WLAN radijo signalų siųstuvas ir imtuvas.

ADF

  Automatinis dokumentų tiektuvas (ADF) – tai prietaisas, kuris automatiškai tiekia iš anksto įdėtą popieriaus lapą, tokiu būdu aparatas gali nuskaityti tam tikrą popieriaus kiekį vienu kartu.

„AppleTalk“

  „AppleTalk“ – tai nuosavybės teisėmis saugomas protokolų rinkinys, sukurtas „Apple, Inc“ kompiuterių tinklams. Jis buvo naudojamas pirminiame „Macintosh“ (1984) ir dabar „Apple“ jį keičia TCP/IP tinklais.

BITŲ gylis

  Tai kompiuterinės grafikos terminas, apibūdinantis bitų skaičių, naudojamų vieno pikselio spalvai vaizduoti taškiniame paveiksle. Didesnis spalvos gylis suteikia platesnį atskirų spalvų intervalą. Didėjant bitų skaičiui, galimų spalvų kiekis spalvų paletėje tampa nerealiai dideliu. 1 bito spalva paprastai vadinama monochromine arba nespalvota.

BMP

  Taškinės grafikos formatas, naudojamas „Microsoft Windows“ grafinės posistemės (GDI) viduje ir bendrai naudojamas kaip paprastas grafikos failo formatas šioje platformoje.

BOOTP

  Pakopinis protokolas. Tinklo protokolas, kurį naudoja tinklo klientas, kad automatiškai gautų savo IP adresą. Tai paprastai atliekama pakopinio kompiuterių proceso metu arba juose veikiančiose operacinėse sistemose. BOOTP serveriai priskiria kiekvienam klientui IP adresą iš adresų telkinio. BOOTP leidžia „darbo stoties be disko“ kompiuteriams gauti IP adresą prieš įkeliant bet kurią pažangią operacinę sistemą.

CCD

  Krūvio sąsajos įtaisas (CCD) – tai aparatinė įranga, kuri leidžia atlikti nuskaitymo užduotį. CCD fiksavimo mechanizmas taip pat naudojamas CCD moduliui laikyti, apsaugant nuo sugadinimų, kai perkeliate aparatą.

Rikiavimas

  Rikiavimas – tai kelių kopijavimo užduočių spausdinimo rinkiniais procesas. Pasirinkus rikiavimą įtaisas spausdina visą rinkinį prieš spausdindamas papildomas kopijas.

Valdymo skydelis

  Valdymo skydelis – tai plokščia, paprastai vertikali sritis, kurioje rodomi valdymo ar stebėjimo įrankiai. Paprastai jie būna priekinėje aparato dalyje.

Aprėptis

  Tai spausdinimo terminas, naudojamas dažų naudojimui matuoti spausdinant. Pavyzdžiui 5 % aprėptis reiškia, kad A4 vienpusiame popieriaus lape yra maždaug 5% vaizdo arba teksto. Todėl jei popieriuje arba originale yra sudėtingų vaizdų arba daug teksto, aprėptis bus didesnė ir, tuo pačiu, dažų susinaudos atitinkamai pagal aprėptį.

CSV

  Kableliu atskirtos reikšmės (CSV). Failo formato tipas CSV yra naudojamas keistis duomenimis tarp atskirų programų. Failo formatas, toks, koks naudojamas „Microsoft Excel“, tampa pseudostandartu pramonėje, net ir ne „Microsoft“ platformose.

DADF

  Dvipusis automatinis dokumentų tiektuvas (DADF) – tai nuskaitymo prietaisas, kuris automatiškai tiekia ir apverčia originalų popieriaus lapą, tokiu būdu aparatas gali nuskaityti abi lapo puses.

Numatytasis

  Reikšmė arba nustatymas, kuris įsigalioja, kai spausdintuvas išimamas iš dėžės, atstatomas ar inicijuojamas.

DHCP

  Dinaminis pagrindinio kompiuterio konfigūravimo protokolas (DHCP) yra klientą ir serverį jungiantis tinklo protokolas. DHCP serveris teikia konfigūravimo parametrus, atitinkančius DHCP kliento pagrindinio kompiuterio užklausą, paprastai tai būna informacija, kurios prašo kliento pagrindinis kompiuteris, norėdamas prisijungti prie IP tinklo. DHCP taip veikia kaip mechanizmas, priskiriantis IP adresus kliento pagrindiniams kompiuteriams.

DIMM

  Dvigubos jungties atminties modulis (DIMM) – tai nedidelė grandinės plokštė, laikanti atmintį. DIMM saugomi visi aparato duomenys, pvz., spausdinimo, priimtų faksimilių duomenys.

DLNA

  Skaitmeninio tiesioginio tinklo sąjunga (DLNA) – tai standartas suteikiantis galimybę namų tinklo įrenginiams dalytis informacija vienam su kitu per tinklą.

DNS

  Domenų vardų serveris (DNS) – tai sistema, kurioje išsaugota informacija, susijusi su domenų vardais paskirstytoje duomenų bazėje, esančioje tinkluose, tokiuose kaip internetas.

Taškinės matricos spausdintuvas

  Taškinės matricos spausdintuvas nurodo kompiuterinių spausdintuvų tipą su spausdinimo galvute, kuri važinėja puslapiu pirmyn ir atgal, ir spausdina smūgiuodama, suduodama į rašalu išmirkytą medžiaginį kaspiną, prisiglaudžiantį prie popieriaus, panašiai kaip rašomoji mašinėlė.

DPI

  Taškų kiekis colyje (DPI) – tai raiškos matavimo priemonė, naudojama nuskaitant ir spausdinant. Iš esmės, kuo didesnis DPI, tuo didesnė raiška, labiau matomos detalės vaizde ir didesnė failo apimtis.

DRPD

  Atskirto skambučio šablono aptikimas. Atskirtas skambutis – tai telefono bendrovės paslauga, leidžianti naudotojui naudoti vieną telefono liniją atsiliepti į kelis skirtingus telefono skambučius.

Dupleksas

  Tai mechanizmas, automatiškai apverčiantis popieriaus lapą, tokiu būdu aparatas gali spausdinti (arba nuskaityti) abi lapo puses. Spausdintuvas su duplekso mechanizmu gali vienu kartu spausdinti ant abiejų lapo pusių.

Darbo režimo ciklas

  Darbo režimo ciklas – tai lapų kiekis, kuris nepaveikia spausdintuvo našumo per mėnesį. Paprastai spausdintuvo tinkamumo naudoti laikas yra apribotas puslapiais per metus. Tinkamumo naudoti laikas reiškia vidutinį spaudinių kiekį, paprastai garantinio laikotarpio metu. Pavyzdžiui, jei darbo ciklo režimas yra 48 000 puslapių per mėnesį, kai dirbama 20 dienų, spausdintuvo riba yra 2 400 puslapių per dieną.

ECM

  Klaidų ištaisymo režimas (ECM) – tai papildomas perdavimo režimas, įrengtas 1 klasės faksimiliniuose aparatuose arba faksiniuose modemuose. Jis automatiškai aptinka ir ištaiso faksimilių siuntimo proceso klaidas, kurias kartais sukelia telefono linijos triukšmas.

Emuliacija

  Emuliacija – tai technika, kurią naudodamas vienas aparatas pasiekia tų pačių rezultatų, kaip ir kitas.

  Emuliatorius nukopijuoja vienos sistemos funkcijas į kitą sistemą, tokiu būdu antroji sistema veikia taip pat, kaip ir pirmoji. Emuliacija fokusuojasi į tikslų išorinės veiksenos atkūrimą, o tai kontrastuoja su imitacija, kuri susijusi su abstrakčiu imituojamos sistemos modeliu, dažnai įvertinant jos vidinę būklę.

Eternetas

  Eternetas yra rėminė kompiuterio tinklo technologija, skirta vietiniams tinklams (LAN). Ji nustato fizinio lygmens sujungimą ir signalizavimą bei rėminius formatus bei protokolus, skirtus OSI modelio prieigos prie terpės valdymui (MAC) / duomenų siejimo lygmeniui. Eternetas dažniausiai standartizuojamas kaip IEEE 802.3. Jis tapo plačiausiai paplitusia LAN technologija, naudojama nuo 1990 m. iki dabarties.

„EtherTalk“

  Tai nuosavybės teisėmis saugomas protokolų rinkinys, sukurtas „Apple Computer“ kompiuterių tinklams. Jis buvo naudojamas pirminiame „Macintosh“ (1984) ir dabar „Apple“ jį keičia TCP/IP tinklais.

FDI

  Svetimo įtaiso sąsaja (FDI) – tai kortelė, įrengta aparato viduje, skirta leisti naudoti trečiosios šalies įtaisus, pvz., su monetomis veikiantį įtaisą arba kortelių skaitytuvą. Šie įtaisai leidžia taikyti jūsų aparate mokėjimo už spausdinimą paslaugą.

FTP

  Failų perdavimo protokolas (FTP) – tai įprastai naudojamas protokolas, skirtas keistis failais tinkle, palaikančiame TCP/IP protokolą (pvz., internetas arba intranetas).

Kaitinimo blokas

  Tai lazerinio spausdintuvo dalis, kuris lydo dažus į spausdinimo terpę. Jį sudaro karščio ir slėgio ritiniai. Perkėlus dažus ant popieriaus, terminio tvirtinimo įtaisas kaitindamas ir spausdamas užtikrina, kad dažai liks ant popieriaus visą laiką, todėl iš lazerinio spausdintuvo išstumiamas popierius yra šiltas.

Tinklų sietuvas

  Ryšys tarp kompiuterinių tinklų arba tarp kompiuterinio tinklo ir telefono linijos. Jis yra labai populiarus, nes kompiuteris arba tinklas leidžia užtikrinti prieigą prie kito kompiuterio ar tinklo.

Pilki tonai

  Pilkos spalvos atspalviai perteikia šviesias ir tamsiais vaizdo dalis, kai spalviniai vaizdai paverčiami pilkais tonais; spalvos perteikiamos įvairiais pilkos spalvos tonais.

Pustonis

  Vaizdo tipas, imituojantis pilkos spalvos tonus keisdamas taškų skaičių. Itin spalvotas sritis sudaro didelis skaičius taškų, tuo tarpu šviesias sritis sudaro mažesnis jų skaičius.

Didelės talpos atminties įtaisas (standusis diskas)

  Didelės talpos atminties įtaisas (standusis diskas), paprastai vadinamas kaupikliu arba standžiuoju disku, yra išliekamosios atminties įtaisas, kuris skaitmeniniu būdu koduotus duomenis išsaugo greitai besisukančiose plokštelėse su magnetiniais paviršiais.

IEEE

  Elektros ir elektronikos inžinierių institutas (IEEE) – tai tarptautinė pelno nesiekianti profesinė organizacija, skirta su elektra susijusiai technologijai vystyti.

IEEE 1284

  1284 lygiagretaus prievado standartą sukūrė Elektros ir elektronikos inžinierių institutas (IEEE). Terminas „1284-B“ taikomas specifinio tipo jungtims, esančioms lygiagrečiojo kabelio gale, kuris tvirtinamas prie periferinio įrenginio (pvz., spausdintuvo).

Intranetas

  Privatus tinklas, naudojantis interneto protokolus, tinklo ryšį ir galimai viešąją telekomunikacijų sistemą saugiai dalydamasis dalimi organizacijos informacijos ar veiksmais su savo darbuotojais. Kartais šis terminas taikoma tik labiausiai matomai paslaugai – vidinei interneto svetainei.

IP adresas

  Interneto protokolo (IP) adresas – tai unikalus numeris, kurį taisai naudoja identifikavimui ir tarpusavio ryšiui tinkle naudodami interneto protokolo standartą.

IPM

  Vaizdų kiekis per minutę (IPM) – tai spausdintuvo greičio matavimo būdas. IPM reikšmė nurodo vienpusių lakštų skaičių, kurį spausdintuvas gali išspausdinti per vieną minutę.

IPP

  Interneto spausdinimo protokolas (IPP) nustato standartinį protokolą spausdinimui ir spausdinimo užduotims, terpės dydžiui, raiškai ir pan., valdyti. IPP gali būti naudojamas vietoje arba internetu šimtuose spausdintuvų, o taip pat palaiko prieigos valdymą, tapatumo nustatymą ir kodavimą, dėl to jis tampa daug galingesniu ir saugesniu spausdinimo sprendiniu, nei ankstesnieji.

IPX/SPX

  IPX/SPX nurodo interneto paketinių mainų / nuosekliųjų paketinių mainų protokolą. Tai tinklo protokolas, naudojamas „Novell NetWare“ operacinėse sistemose. Tiek IPX, tiek SPX teikia ryšio paslaugas, panašias į TCP/IP, kai IPX protokolas turi panašumų į IP, o SPX – į TCP. IPX/SPX visų pirma buvo sukurtas vietiniams tinklams (LAN) ir yra labai efektyvus protokolas šiam tikslui (paprastai jo našumas viršija TCP/IP našumą vietiniame tinkle).

ISO

  Tarptautinė standartizacijos organizacija (ISO) yra tarptautinė standartų nustatymo institucija, kurią sudaro nacionalinių standartų kūrimo institucijų atstovai. Ji rengia pasaulinius pramonės ir komercijos standartus.

ITU-T

  Tarptautinė telekomunikacijų sąjunga – tai tarptautinė organizacija, sukurta standartizuoti ir tvarkyti tarptautinį radijo ir telekomunikacijų ryšį. Pagrindinės jos užduotys apima standartizavimą, radijo bangų spektro priskyrimą ir skirtingų šalių susitarimų dėl tarpusavio ryšių organizavimas, kad būtų galima užtikrinti tarptautinius telefono skambučius. ITU-T A -T išvadas nurodo telekomunikaciją.

ITU-T Nr. 1 grafikas

  Standartizuota tyrimo grafikas, publikuojamas ITU-T dėl dokumentų perdavimo faksimiliniu ryšiu.

JBIG

  Jungtinė dvilygio vaizdo ekspertų grupė (JBIG) – tai vaizdo suspaudimo standartas neprarandant tikslumo ar kokybės, skirtas dvejetainių vaizdų suspaudimui, ypač faksams, bet taip pat gali būti naudojama kitiems vaizdams.

JPEG

  Jungtinė fotografijos ekspertų grupė (JPEG) – dažniausiai naudojamas standartinis fotografijos vaizdų suspaudimo patiriant nuostolius metodas. Tai formatas, naudojamas nuotraukoms išsaugoti ir siųsti pasauliniame žiniatinklyje.

LDAP

  Supaprastintas kreipties į katalogus protokolas (LDAP) – tai tinklo protokolas užklausoms pateikti ir per TCP/IP veikiančioms katalogų tarnyboms keisti.

Šviesos diodas

  Šviesą skleidžiantis diodas (LED) – tai puslaidininkinis prietaisas, nurodantis aparato būseną.

MAC adresas

  Prieigos prie terpės valdymo (MAC) adresas – tai unikalus identifikatorius, susietas su tinklo adapteriu. MAC adresas yra unikalus 48 bitų identifikatorius, paprastai parašytas kaip 12 šešioliktainių poromis sugrupuotų ženklų (pvz., 00-00-0c-34-11-4e). Šį adresą paprastai gamintojas sudėtingai integruoja į tinklo sąsajos kortelę (NIC) ir jis yra naudojamas kaip pagalbinė priemonė maršruto parinktuvams, mėginantiems surasti aparatus dideliuose tinkluose.

MFP

  Daugiafunkcis įrenginys (MFP) – tai biuro aparatas, apimantis kelias funkcijas viename fiziniame korpuse, tokiu būdu jį galima naudoti spausdinimui, kopijavimui, faksimilių siuntimui, nuskaitymui ir pan.

MH

  „Modified Huffman“ (MH) – tai suspaudimo metodas, skirtas sumažinti duomenų kiekį, kuris turi būti persiųstas iš vieno fakso aparato į kitą, kad būtų perduotas ITU-T T.4 rekomenduojamas vaizdas. MH – tai nuoseklaus kodavimo schema kodų knygos pagrindu, optimizuota, kad būtų galima efektyviai suspausti tuščias vietas. Daugumą faksimilių daugiausiai sudaro tušti tarpai, taip sumažinama daugelio faksimilių perdavimo trukmė.

MMR

  „Modified Modified READ“ (MMR) – tai ITU-T T.6 rekomenduojamas suspaudimo metodas.

Modemas

  Tai prietaisas, kuris moduliuoja nešėjo signalą, kad užkoduotų skaitmeninę informaciją, o taip pat išmoduliuoja tokį nešėjo signalą, kad iškoduotų perduotą informaciją.

MR

  „Modified Read“ (MR) – tai ITU-T T.4 rekomenduojamas suspaudimo metodas. MR koduoja pirmą nuskaitytą eilutę naudodamas MH. Kita eilutė palyginama su pirmąja, nustatomi skirtumai, po to skirtumai užkoduojami ir persiunčiami.

„NetWare“

  Tai yra tinklo operacinė sistema, sukurta „Novell, Inc.“. Iš pradžių ji naudojo kooperacinį daugiaprogramį apdorojimą, kad kompiuteryje veiktų įvairios paslaugos, o tinklo protokolai buvo pagrįsti prototipine „Xerox XNS“ saugykla. Šiandien „NetWare“ palaiko TCP/IP, kaip ir IPX/SPX.

OPC

  Organiniai fotolaidininkai (OPC) – tai mechanizmas, kuris paruošia virtualų vaizdą spausdinimui, naudodamas lazerio spindulį, kurį skleidžia lazerinis spausdintuvas ir kuris paprastai yra žalias arba pilkas, o jo forma – cilindrinė.

  Naudojant spausdintuvą vaizdo gavimo prietaise esančio būgno paviršius palaipsniui dėvisi, todėl jį prireikus turėtumėte pakeisti jam nusidėvėjus dėl sąlyčio su kasetės šepetėliu, valomuoju mechanizmu ir popieriumi.

Originalai

  Pirmasis ko nors pavyzdys, pvz., dokumentas, nuotrauka ar tekstas ir pan., kuris yra kopijuojamas, atkuriamas arba verčiamas, paruošiant kitus dokumentus, bet kuris pats nėra nukopijuotas arba atkurtas iš ko nors.

OSI

  Atvirų sistemų tarpusavio ryšys (OSI) – tai modelis, kurį ryšiams sukūrė tarptautinė standartizacijos organizacija (ISO). OSI siūlo standartinį, modulinį požiūrį į tinklo konstrukciją, kuri padalija reikiamą sudėtinių funkcijų komplektą į valdomus, savarankiškus, funkcinius lygmenis. Lygmenys, nuo viršaus į apačią, yra tokie: programa, pateiktis, seansas, gabenimas, tinklo duomenų saitas ir fizinis.

PABX

  Žinybinė automatinė telefono ryšio stotelė (PABX) – tai automatinė telefonų perjungimo sistema privačioje įmonėje.

PCL

  Spausdintuvo komandų kalba (PCL) – tai puslapio aprašymo kalba (PDL), kurią sukūrė HP kaip spausdintuvo protokolą, ir kuri tapo pramonės standartu. Iš pradžių sukurta pirmiesiems rašaliniams spausdintuvams, PCL buvo išleistas keičiant terminių, taškinės matricos spausdintuvų ir lazerinių spausdintuvų lygius.

PDF

  Platinamų dokumentų formatas (PDF) – tai nuosavybės teisėmis saugomas failo formatas, kurį sukūrė „Adobe Systems“ dviejų matmenų dokumentams vaizduoti nuo įtaisų ir raiškos nepriklausančiu formatu.

„PostScript“

  „PostScript“ (PS) – tai puslapio aprašymo kalba ir programavimo kalba, iš pradžių naudota elektroninės ir darbalaukio leidybos srityse. - kuri veikia interpretatoriuje vaizdui generuoti.

Spausdintuvo tvarkyklė

  Tai programa, naudojama komandoms siųsti ir duomenims perduoti iš kompiuterio į spausdintuvą.

Spausdinimo medija

  Tai medija, pavyzdžiui, popierius, vokai, etiketės ir plėvelės, kuri gali būti naudojama spausdintuve, skaitytuve, fakso ar kopijavimo aparate.

PPM

  Puslapiai per minutę (PPM) – tai matavimo metodas, skirtas nustatyti, kaip greitai veikia spausdintuvas, nurodant puslapių skaičių, kurį spausdintuvas gali išspausdinti per vieną minutę.

PRN failas

  Prietaiso tvarkyklės sąsaja, leidžianti programinei įrangai sąveikauti su prietaiso tvarkykle naudojant standartines įvesties / išvesties sistemų iškvietimus, kurios supaprastina daugelį užduočių.

Protokolas

  Konvencija arba standartas, kontroliuojantis arba leidžiantis atlikti sujungimą, užmegzti ryšį ir perduoti duomenis iš dviejų apdorojančių galutinių taškų.

PS

  Žr. „PostScript“.

PSTN

  Bendrojo naudojimo komutuojamas telefono tinklas (PSTN) – tai pasaulinio viešojo naudojimo telefono tinklai, kurie, pramoninėse patalpose, paprastai būna nukreipiamos per skirstomąjį skydą.

RADIUS

  Nuotolinės autentifikacijos rinkimo naudotojo paslauga (RADIUS) – tai protokolas, skirtas nuotolinei naudotojo autentifikacijai ir apskaitai. RADIUS leidžia centralizuotai valdyti autentifikacijos duomenis, pvz., vartotojo vardus ir slaptažodžius naudojant AAA (autentikacijos, autorizavimo ir apskaitos) koncepciją tinklo prieigai valdyti.

Raiška

  Vaizdo ryškumas, išmatuota taškais colyje (DPI). Kuo didesnis dpi skaičius, tuo didesnė raiška.

SMB

  Serverio pranešimų blokavimas (SMB) – tai tinklo protokolas, dažniausiai taikomas bendrai naudojamiems failams, spausdintuvams, serijiniams prievadams ir įvairiems ryšiams tarp tinklo mazgų. Jis taip pat teikia autentifikuotą procesų ryšio mechanizmą.

SMTP

  Paprastas pašto perdavimo protokolas (SMTP) – tai el. pašto perdavimo internetu standartas. SMTP yra santykinai paprastas, tekstu pagrįstas protokolas, kai nurodytas vienas ar daugiau pranešimo gavėjų ir tada perduodamas pranešimo tekstas. Tai kliento-serverio protokolas, kai klientas perduoda el. pašto pranešimą į serverį.

SSID

  Paslaugų rinkinio identifikacinis numeris (SSID) – tai belaidžio vietinio tinklo pavadinimas (WLAN). Visi belaidžiai prietaisai vietiniame belaidžiame tinkle naudoja tą patį SSID, kad galėtų užmegzti ryšį vienas su kitu. SSID reaguoja į didžiųjų ir mažųjų raidžių registrą ir maksimalus jų ilgis yra 32 simboliai.

Potinklio kaukė

  Potinklio kaukė yra naudojama kartu su tinklo adresu, siekiant nustatyti, kuri adreso dalis yra tinklo adresas, o kuri – pagrindinio kompiuterio adresas.

TCP/IP

  Perdavimo kontrolės protokolas (TCP) ir interneto protokolas (IP); ryšio protokolų rinkinys, kuriame įdiegiamas protokolų paketas, kuriame veikia internetas ir daugelis komercinių tinklų.

TCR

  Perdavimo patvirtinimo ataskaita (TCR) teikia duomenis apie kiekvieną perdavimą, tokius kaip užduoties būklė, perdavimo rezultatas ir išsiųstų puslapių skaičius. Gali būti nustatyta, kad ši ataskaita būtų spausdinama po kiekvienos užduoties arba tik po nepavykusių perdavimų.

TIFF

  Žymėtasis atvaizdų failo formatas (TIFF) – tai kintamos raiškos taškinės grafikos vaizdo formatas. TIFF aprašo vaizdo duomenis, kurie paprastai gaunami iš skaitytuvų. TIFF vaizdai naudoja faile esančias žymas, raktinius žodžius apibūdinančias vaizdo charakteristikas. Šis lankstus ir nuo platformos nepriklausantis formatas gali būti naudojamas vaizdams, kurie buvo parengti naudojant skirtingas vaizdo apdorojimo programas.

Dažų kasetė

  Tam tikras butelis arba talpykla, kuri naudojama tokiuose įrenginiuose kaip spausdintuvas ir kuriame yra dažų. Dažai – tai milteliai, naudojami lazeriniuose spausdintuvuose ir kopijavimo aparatuose, kurie suformuoja tekstą ir vaizdus spausdinamame popieriuje. Dažai gali būti lydomi naudojant šilumą ir slėgį, dėl to jie prisijungia prie popieriaus pluošto.

TWAIN

  Pramonės standartas, skirtas skaitytuvams ir programinei įrangai. Naudojant su TWAIN suderinamą skaitytuvą ir programą skaitytuvą galima inicijuoti per programą. Tai vaizdo fiksavimo API, skirta operacinėms sistemoms „Microsoft Windows“ ir „Apple Macintosh“.

UNC kelias

  Universaliųjų vardų suteikimo konvencija (UNC) – tai standartinis būdas pasiekti tinklo dalis „Window NT“ ir kituose „Microsoft“ produktuose. UNC kelio formatas yra: \\<serveriopavadinimas>\<serveriopavadinimas>\<Papildomas katalogas>

URL

  Universali šaltinio nuoroda (URL) – tai pasaulinis dokumentų ir išteklių adresas internete. Pirmoji adreso dalis nurodo, kuris protokolas turi būti naudojamas, antroji dalis nurodo IP adresą ar srities pavadinimą, kurioje patalpinti ištekliai.

USB

  Universalioji magistralė (USB) – tai „USB Implementers Forum, Inc.“ sukurtas standartas, skirtas kompiuteriams ir papildomiems įrenginiams prijungti. Ne taip kaip lygiagretusis prievadas, USB yra skirtas tuo pat metu prijungti vieną kompiuterio USB prievadą prie kelių papildomų įrenginių.

Vandenženklis

  Vandens ženklas – tai atpažįstamas vaizdas ar šablonas popieriuje, kuris matomas šviesesnis, kai žiūrima prieš šviesą. Vandenženkliai pirmą kartą buvo pritaikyti 1282 m. Bolonijoje, Italijoje; juos naudojo spaustuvininkai, kad galėtų identifikuoti savo produktą, taip pat pašto spauduose, valiutoje ir kituose vyriausybiniuose dokumentuose siekiant apsisaugoti nuo klastočių.

WEP

  Laidinio ekvivalento privatumas (WEP) – tai saugumo protokolas, nurodytas IEEE 802.11, siekiant užtikrinti tą patį saugumo lygį, kaip ir laidinio vietinio tinklo. WEP užtikrina saugumą koduojant radijo bangomis perduodamus duomenis taip, kad jie būtų apsaugoti, kaip perduodant iš vieno galutinio taško į kitą.

WIA

  „Windows“ vaizdų gavimo architektūra (WIA) – tai vaizdų gavimo architektūra, kuri iš pradžių buvo pristatyta „Windows Me“ ir „Windows XP“. Nuskaitymas gali būti pradedamas iš bet kurios šių operacinių sistemų naudojant su WIA suderinamą skaitytuvą.

WPA

  „Wi-Fi“ apsaugota prieiga (WPA) – tai saugių belaidžių („Wi-Fi“) kompiuterio tinklų sistemų klasė, kuri buvo sukurta siekiant pagerinti WEP saugumo savybes.

WPA-PSK

  WPA-PSK (WPA iš anksto padalytas raktas) – tai specialus WPA režimas, skirtas nedidelėms įmonėms arba buitiniams naudotojams. Bendrai naudojamas raktas arba slaptažodis yra konfigūruojamas belaidžiame prieigos taške (WAP) ir bet kuriame belaidžiame nešiojamame kompiuteryje arba darbalaukio įtaisuose. WPA-PSK sukuria unikalų raktą kiekvienam seansui tarp belaidžio kliento ir susieto WAP, kad būtų užtikrintas pažangesnis saugumas.

WPS

  „Wi-Fi“ apsaugotoji sąranka (WPS) – tai standartas, skirtas belaidžiam namų tinklui sukurti. Jei jūsų belaidžio tinklo prieigos taškas palaiko WPS, belaidį ryšį galite nesunkiai sukonfigūruoti be kompiuterio.

XPS

  XML popieriaus specifikacija (XPS) – tai puslapio aprašymo kalbos (PDL) specifikacija ir naujas dokumento formatas, pranašesnis už nešiojamus ir elektroninius dokumentus, sukurtas „Microsoft“. Tai specifikacija XML pagrindu, pagrįsta nauju spausdinimo keliu ir nuo vektorinių prietaisų nepriklausančiu dokumentų formatu.