## Bendrinto aplanko funkcijos naudojimas

Ši funkcija leidžia aparato atmintį naudoti kaip bendrintą katalogą. Šios funkcijos privalumas yra tas, kad galite patogiai naudoti bendrintą aplanką, per kompiuterio programos langą.

- Šios funkcijos gali nebūti, priklausomai nuo modelio arba papildomų priedų (žr. Funkcijos pagal modelius).

- Šią funkciją galite naudoti modeliuose, kurie turi didelės talpos atminties įtaisą (žr. Įvairios savybės).

- Administratorius gali nustatyti ID ir slaptažodį, kad apribotų naudotojų prieigą, o taip pat didžiausią naudotojų skaičių vienu metu.

### Bendrinto aplanko sukūrimas

1. Kompiuteryje atidarykite programą „Windows Explorer“.

2. Įveskite spausdintuvo \\[IP adresą] (pvz.: \\169.254.133.42) į adreso laukelį, ir paspauskite klavišą „Enter“ arba spustelėkite Eiti.

3. Šakniniame nfsroot kataloge sukurkite naują aplanką.

### Bendrinto aplanko naudojimas

Bendrintą aplanką galite naudoti taip pat kaip ir įprastame kompiuteryje. Aplanką ar failą kurkite, redaguokite ir šalinkite kaip įprastą „Windows“ aplanką. Bendrintame aplanke galite laikyti ir nuskaitytus duomenis. Bendrintame aplanke išsaugotus failus galite spausdinti tiesiogiai. Galite spausdinti TIFF, BMP, JPEG ir PRN rinkmenas.