## Noţiuni de bază despre fax

- Această funcţie nu este disponibilă pentru SCX-340x/SCX-340xW Series (consultaţi Prezentare generală a panoului de control).

- Pentru funcţii speciale de fax, consultaţi Ghidul avansat (consultaţi Caracteristici fax).

- Nu puteţi utiliza acest aparat ca fax prin telefonul de pe internet. Pentru mai multe informaţii, consultaţi furnizorul dvs. de servicii de internet.

- Recomandăm utilizarea de servicii analogice tradiţionale de telefonie (PSTN: reţea telefonică publică pe linie comutată) când conectaţi liniile telefonice pentru utilizarea unui fax. Dacă utilizaţi alte servicii de Internet (DSL, ISDN, VolP), puteţi să îmbunătăţiţi calitatea conexiunii utilizând microfiltrul. Microfiltrul elimină semnalele de zgomot inutile şi îmbunătăţeşte calitatea conexiunii sau calitatea comunicaţiei prin Internet. Deoarece microfiltrul DSL nu este livrat împreună cu maşina, contactaţi furnizorul dvs. de servicii de Internet în legătură cu posibilitatea utilizării microfiltrului DSL.

  1. Port de linie

  2. Microfiltru

  3. Modem DSL/Linie telefonică

     (consultaţi Vedere din spate).

### Pregătirea pentru expedierea/recepţionarea unui fax

Înainte de a expedia sau primi un fax, trebuie să conectaţi cablul furnizat la priza telefonică de perete (consultaţi Vedere din spate). Consultaţi Ghidul de instalare rapidă în legătură cu modul de efectuare a unei conexiuni. Metoda de efectuare a unei conexiuni telefonice diferă de la o ţară la alta.

### Expedierea unui fax

Când poziţionaţi originalele, puteţi utiliza fie alimentatorul de documente fie geamul scanerului. Dacă originalele sunt plasate atât în alimentatorul de documente cât şi pe geamul scanerului, maşina va citi mai întâi originalele din alimentatorul de documente, care are prioritate mai mare la scanare.

1. Plasaţi un singur document cu faţa în jos pe geamul aferent sau încărcaţi documentele cu faţa în sus în alimentatorul pentru documente (consultaţi Încărcarea originalelor).

2. Selectaţi (fax) pe panoul de control.

3. Reglaţi rezoluţia şi obscuritatea pentru a se potrivi cu tipul de fax (consultaţi Reglarea setărilor documentului).

4. Introduceţi numărul de fax pentru destinaţie (consultaţi Literele şi numerele de pe tastatură).

5. Apăsaţi (Start) pe panoul de control. Maşina începe să scaneze şi să trimită faxul către destinatari.

- Dacă doriţi să trimiteţi un fax direct de la computer, utilizaţi Samsung Network PC Fax (consultaţi Trimiterea unui fax la computer).

- Când doriţi să anulaţi o lucrare de fax, apăsaţi (Stop/Clear) înainte ca maşina să înceapă transmiterea.

- Dacă aţi utilizat geamul scanerului, maşina afişează mesajul care vă solicită să aşezaţi o altă pagină.

#### Expedierea manuală a unui fax

Respectaţi următorii paşi pentru expedierea unui fax utilizând opţiunea (On Hook Dial) de pe panoul de control.

Dacă echipamentul dvs. este un model cu receptor, puteţi trimite un fax utilizând receptorul (consultaţi Funcţie de diversitate).

1. Plasaţi un singur document cu faţa în jos pe geamul aferent sau încărcaţi documentele cu faţa în sus în alimentatorul pentru documente (consultaţi Încărcarea originalelor).

2. Selectaţi (fax) pe panoul de control.

3. Reglaţi rezoluţia şi obscuritatea pentru a se potrivi cu tipul de fax (consultaţi Reglarea setărilor documentului).

4. Apăsaţi (On Hook Dial) pe panoul de control sau ridicaţi receptorul.

5. Introduceţi un număr de fax utilizând tastatura numerică de pe panoul de control.

6. Apăsaţi (Start) pe panoul de control când auziţi un ton de fax de frecvenţă înaltă, de la aparatul de fax de destinaţie.

#### Expedierea unui fax către destinaţii multiple

Puteţi utiliza funcţia de transmitere multiplă, care vă permite să expediaţi un fax la mai multe destinaţii. Originalele sunt stocate automat în memorie şi expediate la o staţie de la distanţă. După expediere, originalele sunt şterse automat din memorie.

Nu puteţi trimite faxuri cu această funcţie dacă aţi ales opţiunea Super fine sau dacă faxul este în culori.

1. Plasaţi un singur document cu faţa în jos pe geamul aferent sau încărcaţi documentele cu faţa în sus în alimentatorul pentru documente (consultaţi Încărcarea originalelor).

2. Selectaţi (fax) pe panoul de control.

3. Reglaţi rezoluţia şi obscuritatea pentru a se potrivi cu tipul de fax (consultaţi Reglarea setărilor documentului).

4. Selectaţi (Menu) > Fax Feature > Multi Send de pe panoul de control.

5. Introduceţi numărul de fax al primului destinatar şi apăsaţi pe OK.

   Puteţi să apăsaţi numerele de apelare rapidă sau să selectaţi numărul de apelare de grup, utilizând butonul (Address book).

6. Introduceţi cel de-al doilea număr de fax şi apăsaţi pe OK.

   Pe afişaj apare un mesaj prin care vi se solicită să introduceţi un nou număr de fax la care să expediaţi documentul.

7. Pentru a introduce mai multe numere de fax, apăsaţi pe OK când se afişează Yes şi repetaţi paşii 5 şi 6.

   - Puteţi adăuga până la 10 destinaţii.

   - După ce aţi introdus un număr pentru apelare grup, nu mai puteţi introduce un alt număr pentru apelare grup.

8. Când aţi terminat de introdus numerele de fax, selectaţi No la mesajul Another No.? şi apăsaţi pe OK.

   Maşina începe expedierea faxului către numerele introduse în ordinea în care le-aţi introdus.

   După trimiterea faxurilor este imprimat raportul pentru expediere multiplă.

### Primirea unui fax

Maşina dvs. este setată din fabrică pe modul Fax. Când recepţionaţi un fax, maşina răspunde la apel după ce sună de un număr specificat de ori şi recepţionează automat faxul.

### Reglarea setărilor documentului

Înainte de a începe un fax, pentru a obţine o calitate optimă, modificaţi următoarele setări conform stării originalului.

Probabil va fi nevoie să apăsaţi pe OK pentru a ajunge la meniuri de la nivele inferioare, pentru anumite modele.

#### Resolution

Setările implicite ale documentului conduc la rezultate bune când se utilizează originale bazate pe text. Totuşi, dacă expediaţi originale de calitate slabă sau care conţin fotografii, puteţi regla rezoluţia pentru a obţine un fax de calitate mai ridicată.

1. Selectaţi (fax) > (Menu) > Fax Feature > Resolution de pe panoul de control.

2. Selectaţi opţiunea dorită apoi apăsaţi pe OK.

   - Standard: Originale cu caractere de dimensiune normală.

   - Fine: Originale care conţin caractere de dimensiune redusă sau linii subţiri sau originale imprimate cu imprimante matriceale.

   - Super Fine: Originale care conţin detalii extrem de delicate. Modul Super Fine este activat numai dacă maşina cu care comunicaţi acceptă, de asemenea, rezoluţia Super Fine.

     - Modul Super Fine nu este disponibil pentru funcţia de expediere din memorie. Setarea rezoluţiei este comutată automat la Fine.

     - Când maşina dvs. are rezoluţia setată la Super Fine şi faxul cu care comunicaţi nu acceptă rezoluţia Super Fine, maşina transmite folosind modul cu cea mai înaltă rezoluţie acceptat de celălalt fax.

   - Photo Fax: Originale care conţin nuanţe de gri sau fotografii.

   - Color Fax: Original cu culori.

     - Transmiterea memoriei nu este disponibilă în modul acesta.

     - Expedierea unui fax color este posibilă numai dacă maşina cu care comunicaţi acceptă recepţia de fax color şi dvs. trimiteţi faxul manual.

3. Apăsaţi (Stop/Clear) pentru a reveni la modul disponibil.

#### Darkness

Puteţi selecta nivelul de luminozitate al documentului original.

Setarea de luminozitate este aplicată în cazul comenzii curente de fax. Pentru a modifica setarea implicită (consultaţi Meniu fax.

1. Selectaţi (fax) > (Menu) > Fax Feature > Darkness de pe panoul de control.

2. Selectaţi un nivel dorit al obscurităţii.

3. Apăsaţi (Stop/Clear) pentru a reveni la modul disponibil.